U nedelju na ,,Rosulji" u Vlasotincu utakmica sezone za Vlasinu - JUGPRESS\nU nedelju na ,,Rosulji” u Vlasotincu utakmica sezone za Vlasinu\nI previše je bilo važnih utakmica vlasotinačke Vlasine u njenoj dosadašnjoj uspešnoj istoriji, dugoj, čak, 99 godina. Mnogo je posle tih presudnih utakmica bilo radosti zbog izvojevanih pobeda i ostvarenih ciljeva. A, bilo je i ponekad i tuge kada se nije ostvarilo ono što se želelo.\nU nedelju u okviru 20.kola zone ,,Jug” na legendarnoj fudbalskoj ,,Rosulji” sastaju se domaća Vlasina i Pčinja iz Trgovišta. Trenutni plasman ove dve ekipe najbolji je pokazatelj vrednosti ove dve ekipe. Zonaš iz Tgovišta već nedeljama se šepuri kao vodeća ekipa na tabeli, a ,,Rosuljci” joj iz kola u kolo permanentno prete da preuzmu lidersku poziciju. Ostale ekipe, po svemu sudeći, nemaju realnih šansi da mogu da pomrse račune Pčinji i Vlasini.\nAtmosfera pred nedeljni meč ove dve ekipe dostigla je tačku usijanja. Na svakom koraku u gradu na reci Vlasini govori se o predstojećoj utakmici i Vlasotince i fudbalska ,,Rosulja” u nedelju popodne biće u žiži interesovanja sportske javnosti ovog dela Srbije. Pobednik iz ovog susreta mnogo dobija, dok se poraženoj ekipi umanjuju šanse za osvajanje prvog mesta.\nMnogo toga pozitivnog u poslednje vreme dešava se na fudbalskoj ,,Rosulji”. Rukovodstvo kluba na čelu sa Nenadom Stojkovićem koji je ,,alfa i omega” kluba, i uz pomoć ostalih sardnika, u prvom redu, potpredsednika Dragana Nikolića ,,Sigme” i Miroslava Milosavljevića, koji obavlja funkciju sportskog direktora, vlasotinački zonaš, polako ali sigurno, vraća se na pobednički pijedestal iz vremena Stojana Babastojanskog i Jovana Stojanovića ,,Pajse”.\nU potpunosti smo spremni da organizujemo nedeljni meč i to na, najbolji mogući, način i kako je to predviđeno Prpozicijama takmičenja. Ima najave da će iz Trgovišta stići i određeni broj njihovih navijača, a u isto vreme naši navijači se uveliko pripremaju da pruže punu podršku našim igračima kako bi stigli do pobede. Biće to uistinu fudbalska fešta na radost svih fudbalskih zaljubljenika. Gostima želimo dobrodošlicu u svakom pogledu, i tako će biti dočekani i ispraćeni, ali sva tri boda ostaju na\n,,Rosulji” – optimista je Miroslav Milosavljević, sportski direktor ,,Rosuljaca”.\nFudbaleri Vlasine su svesni važnosti nedeljne utakmice. Pobeda i tri boda promovišu ih u lidera na tabeli, a eventualni poraz, u velikoj meri udaljava od zacrtanog cilja, a to je povratak među klubova srpskoligaškog fudbalskog ,,Istoka”.\nNedeljni meč sa ekipom Pčinje je izuzetni važan za nas i toga su svi svesni u klubu. Ova utakmica je od poebnog značaja a pobeda se nameće kao imperativ. Verujem u snagu i kvalitet svakog našeg pojedinca, uveren sam da smo kvalitetnija ekipa i da ćemo to i na terenu pokazati. Ova utakmica je, u neku ruku i ispit za ovu generaciju fudbalera Vlasina i oni moraju svoj kvalitet da pokažu i dokažu tamo gde je i mesto, a to je fudbalski teren – kaže Dragan Nikolić, prvi strateg Vlasine.\nEkipa Pčinje već duže vreme je lider na tabeli. Koje vrednosti imaju gostujući fudbaleri ?\nSama činjenica da su lideri na tabeli, na najbolji način govori o snazi njihove ekipe. Imaju dosta kompaktnu i borbenu ekipu, sa pojedincima poput Petrovića, Milenkovića i Đorđevića, koji svojim kvalitetom prave razliku u igri njihove ekipe. Ali, mi se ne bojimo svega onog kvalitetnog što oni poseduju, jer i mi imamo svoje adute koji znaju i umeju da se na pravi način suprostave svakom protivniku.\nDa li ovaj meč rešava i pitanje koja će ekipa osvojiti šampionsku titulu ?\nMislim da pobednik iz ovog meča ima 80% šansi da bude prvi. Mi smo svesni te činjenice i zato nećemo dozvoliti da prednost domaćeg terena ne iskoristimo i valorizujemo na pravi način i uz dragocenu podršku naših navijača. Na raspolaganju imamo sve igrače i tako u ovaj, po mnogo čemu, presudan meč ulazimo sa najboljom ekipom, koja je spremna u svakom pogledu da maksimalnim zalaganjem stigne do pobede koja bi nam donela lidersku poziciju na tabeli. Uz sva poštovanja prema protivniku, mislim, da smo kvalitetnija ekipa i da ćemo to dokazati na terenu – uveren je Dragan Nikolić, trener Vlasine.\nJedan od aduta Vlasine svakako je i Dušan Stanković, koji je imao ozbiljniju povredu glave u prošlom kolu u meču sa ekipom domaće Puste reke u Bojniku. Sama važnost meča, kaže nam, da ga je naterala da se i ranije oporavi, kako bi mogao biti u ekipi za nedeljnu utakmicu.\nNe želim nikako da propustim ovu i ovako važnu utakmicu za naš klub. Stegnuću zube i biću na terenu, a posle utakimice, radovaću se, nadam se našoj pobedi. Bolja smo ekipa i to ćemo pokazati i u nedelju. Pozivam naše navijače da dođu u što većem broju i da zajednički posle utakmice proslavimo pobedu – poručuje Dušan Stanković, od koga se očekuje da pokaže na ovako važnoj utakmici svoj raskošni talenat.\nDa je ova utakmica od posebnog značaja, pokazuje i činjenica, da je pod budnim okom rukovodstva Fudbalskog saveza regiona istočne Srbije. Ovaj susret dve prvoplasirane ekipe u zoni ,,Jug” vodiće sudije sa više liste, koji dele fudbalsku pravdu u Srpskoj ligi ,,Istok”\nGlavni sudija je Stefan Ćirić iz Pirota, a kao pomoćnici asistiraće mu Slobodan Krstić i Nikola Antić iz Niša. Za delegata utakmice određen je iskusan sportski radnik Dušan Milić iz Niša. Ima najave da će ovaj meč na fudbalskoj ,,Rosulji” gledati veliki broj fudbalskih radnika i stručnjaka sa teritorije FSRIS.


Šćepanović: "Davali nam male šanse, a ja sam očekivao ovakav start" - Sportske.net\nŠćepanović: "Davali nam male šanse, a ja sam očekivao ovakav start"\nTrener košarkaša Budućnosti Vlado Šćepanović rekao je danas da je njegova ekipa favorit protiv Krke i istakao da nije iznenadjen dobrim partijama na početku sezone.\nABA - Mega kasno 'upalila', Budućnost prati Zvezdin ritamŠćepanović: "Vreme je za vraćanje dugova"Savović: "Tek ćemo pokazati naš pravi kvalitet"Počela ABA Liga - Prvo, pa šok u Zagrebu!Evroligaš razbio Budućnost\nTrener košarkaša Budućnosti Vlado Šćepanović rekao je danas da je njegova ekipa favorit protiv Krke i istakao da nije iznenađen dobrim partijama na početku sezone.\n"Budućnost je favorit protiv Krke, želi da to opravda na terenu i nastavi seriju pobeda. Nebitno je protiv koga igramo, bitno je da dođemo u situaciju da od nas sve zavisi. Nadam se da ćemo ozbiljnim pristupom ostvariti pobedu", rekao je Šćepanović, prenose Vijesti.\nBudućnost je novu sezonu u Jadranskoj ligi počela s tri pobede, nad Cedevitom, Zadrom i Megom, a sutra će u četvrtom kolu regionalnog takmičenja dočekati Krku iz Novog Mesta.\n"Kao igrač sam bio borac i optimista. Mnogi su nam davali male šanse na startu sezone, ali potajno sam očekivao ovakav start. Znao sam i verovao u igrače i njihov kvalitet. Za mene to nije iznenađenje", kazao je Šćepanović.\n"Bitan je odnos i pristup utakmici i kada god ga budemo imali kao protiv Mega Leksa i Cedevite velike su nam šanse da pravimo dobre rezultate", dodao je on.


25 март, 2006 by veličković@blog\nDok Abdul Rahman još uvek očekuje presudu Suda u Kabulu jer se usudio da iz Islama pređe u Hrišćanstvo javno mnjenje, kako u Avganistanu tako i širom Sveta, pokazuje veliko interesovanje za njegov slučaj. Naravno povećano interesovanje za nije uvek i “dobronamerno”. Tako, recimo, većina onih koji žive u Avganistanu smatraju prirodnim da Abdul Rahman bude osuđen na smrt jer se usudio da učini nezamislivo – da i pored pripadnosti “najvernijoj i najboljoj” veri poveruje u Sveto Trojstvo. S’ druge strane brojni političari, posebno onih zemalja koje su 2001. godine donele “demokratiju” u talibanski Avganistan, našli su za shodno da preko Predsednika Avganistana, Hamida Karzaia, upute poruku da se verske slobode i osećanja moraju poštovati na svim stranama. Na žalost, iako je za danas zakazana i specijalna sednica Vlade povodom ovog suđenja, prema rečima Predsednika Karzaia i drugih zvaničnika Vlade – sudstvo je i u Avganistanu nezavisno od izvršne vlasti. Bezizlaznosti situacije doprinosi i činjenica da sudstvom Avganistana još uvek dominiraju verski konzervativci, te da i sam Ustav Avganistana s’ jedne strane garantuje ljudska prava i slobode, naravno, dok se ista ne kose sa šerijatskim pravom (sic!). Poslednji pokušaj da se iz ovog “nečasnog” procesa svi izvuku sa najmanjom mogućom štetom načinjen je krajem protekle nedelje. Sudija je postavio pitanje mentalnog zdravlja okrivljenog sa čim se složio i tužilac izražavajući sumnju da je Abdul Rahman mentalno sposoban da “razume” zašta je okrivljen. Ukoliko se sudija i tužilac “slože” oko poremećenog mentalnog stanja okrivljenog izlaz bi se mogao naći u činjenici da se šerijatsko pravo ne primenjuje na “klonule duhom”. Abdula Rahmana, koji je pred sudom izjavio da je spreman da “postrada” za svoju novu veru, u tom slučaju niko neće saslušati. Ipak radi se o ugroženom ponosu brojnih “zainteresovanih” strana …\n← Prva haška beba\nGola Mama Indija →\nOne thought on “Šerijatski inat”\nAnonymus says:\t 25 март, 2006 at 02:48\nUžasno je to što čak i ako ne bude osuđen, bilo proterivanjem ili dijagnozom metnalne poremećenosti??? to će u glavama ostaih vernika biti tumačeno kao presedan ili izdaja. Većina njih neće ni pomisliti kako svaki čovek ima slobodno pravo da sam izabere u šta će i da li će u nešto verovati.\nPre ovog događaja ja uopšte nisam znao da u islamu postoji zabrana promene vere, mada se iskreno skoro uopšte ne interesujem za religijska pitanja. Zar je moguće da onda islam kao legitimna religija bude prihvaćen u tzv. “zapadnom svetu”, ili je ovo neka lokalna karakteristika?


Više od pola učenika i nastavnika ne zna raditi na računaru - Klix.ba\nViše od pola učenika i nastavnika ne zna raditi na računaru\nAnketa u RS-u\n7.11.2009. u 08:42\nViše od 50 odsto nastavnika i učenika u osnovnim školama u Republici Srpskoj (RS) nije obučeno za rad na računaru, pokazala je anketa koju je Ministarstvo prosvjete i kulture RS sprovelo u ukupno 194 osnovne škole.\nAleksandar Miletić iz Odjeljenja za razvoj i evropske integracija u Ministarstvu prosvjete i kulture RS kazao je da je anketa o opremljenosti škola informatičkom tehnologijom pokazala da od ukupnog broja nastavnika, njih 8.015, koji su njome obuhvaćeni 4.175 nastavnika nije obučeno za rad na računaru.\n"Kada je u pitanju nivo obučenosti, zaposleni u školi, računajući upravu, nastavnike, pedagošku službu i bibliotekare, njih ukupno 2.951 uopšte ne zna da radi na računaru", kazao je Miletić, prenose "Nezavisne novine" u sutrašnjem izdanju.\nOn je pojasnio da svega 521 radnik u osnovnim školama ima napredni nivo poznavanja rada na računaru, koji podrazumijeva korištenje interneta, rad u programima Word, Power Point, Corel Draw, Adobe Photoshop i slično.\n"Kada je riječ o korištenje računara tokom nastave, 298 nastavnika ga koristi svaki čas, dok najveći broj, njih 1.150, računar koristi informativno", kazao je Miletić.\nOn je naveo da je ista anketa pokazala da je 57 odsto od ukupno 119.123 ispitanih učenika izjavilo da ne poznaje rad na računaru.\n"Ministarstvo svaki put kada donira nekoj školi računarsku opremu obučava i nastavnike za rad na računaru i to ne samo nastavnike informatičkih predmeta, već i drugih, kako bi u nastavnom procesu znali koristili računar za sticanje i prenošenje znanja učenicima", pojasnio je Miletić.\nIz OŠ "Miloš Crnjanski" iz Banjaluke je saopšteno da centralna škola ima kabinet informatike i da skoro svaki učenika ima sopstveni računar, dok u područnoj školi nemaju čak ni telefon, a kamoli računar.\nMinistar prosvjete i kulture RS Anton Kasipović kazao je da je u planu jedan program da nastavnici i profesori informatike u osnovnim i srednjim školama uz saradnju s partnerima iz oblasti informatike obučavaju svoje radne kolege.\n"To je mnogo jeftinije nego neki programi međunarodne verifikacije, koji predstavljaju veliki trošak. Već imamo učionice, imamo dosta informatičke opreme, a uskoro očekujemo opremanje još 33 kabineta iz jedne kineske donacije, tako da imamo sve na raspolaganju", naveo je Kasipović.\nOn je pojasnio da bi tim profesorima i nastavnicima koji bi obučavali ostale svoje kolege bila plaćena određena naknada, što je u svakom slučaju mnogo jeftinije u odnosu na neki drugi način obuke.\nKasipović je istakao da je planirano da se ovaj projekat realizuje do kraja marta naredne godine.\n"Mi bismo na taj način opismenjavanjem za rad na računaru oko 18.500 zaposlenih u obrazovanju i oko 10.000 maturanata dobili oko 30.000 informatički pismenih ljudi u RS, što bi poboljšalo naše mogućnosti prilikom aplikacija za razne IPA projekte", naveo je Kasipović.


Za novogodišnji nastup ispred Doma Narodne skupštine Kiki i "Piloti" će zaraditi najviše novca, čak 20.000 evra, dok će MC Stojan dobiti 18.000, Senida 12.000, a Cobi 11.000.\nGrad Beograd preko Centra beogradskih festivala (CEBEF), koji je organizator „Beogradske zime“, u koju spada i doček Nove godine, za nastup deset izvođača platiće oko 90.000 evra, bez PDV-a, dok će naknadno biti obelodanjeni honorari koje će dobiti tri najveće zvezde: Lepa Brena, Maja Berović i Rasta.\nPodsetimo, prošle godine Haris Džinović je dobio 56.000 evra, Bajaga 44.000, Dejan Petrović i Big bend 25.000, već pomenuti Rasta morao je tada da se zadovolji sa 22.000. Godinu dana ranije, na dočeku 2018, Aca Lukas je imao honorar od 50.000 evra, a nešto ranije Goran Bregović je inkasirao čak 65.000 evropskih novčanica za nastup u novogodišnjoj noći.\nSa spiska izvođača čiji su novogodišnji honorari dogovoreni i obelodanjeni, samo će „Piloti“ nastupati u najluđoj noći, dok će Rasta, koji je prošle godine možda privukao i najviše publike, predvoditi ekipu za zagrevanje koja će ispred Doma Narodne skupštine zabavljati Beograđane i turiste dan ranije.\nVećina će pevati za honorare od pet-šest hiljada evra, sa izuzetkom Cobija (11.000), Senide (12.000) i MC Stojana (18.000), dok će jedna od glavnih zvezda Maja Berović jednim udarcem ubiti dve muve. Ona će, naime, prvo nastupiti na otvorenom, pred Beograđanima na Trgu Nikole Pašića, a onda će se oko 23 časa preseliti u jedan beogradski klub gde će zabavljati goste do jutarnjih sati.\nNovogodišnji doček samo je deo tradicionalne manifestacije „Beogradska zima“, koja je juče počela u prestonici, a trajaće sve do 15. februara. Ona će obuhvatiti, između ostalog, postavljanje najvećeg otvorenog klizališta na Trgu republike, svakodnevne filmske projekcije u „Kombank dvorani“, Trg bajki ispred Opštine Zvezdara, te više od 700 sati programa na čak 18 lokacija.\nODUSTALI OD TRGA REPUBLIKE\nDoček Nove godine i ovog puta se organizuje ispred Doma Narodne skupštine, iako je bilo najava da bi program mogao da se preseli na Trg republike. U najluđoj noći nastupiće Maja Berović (21 - 22.30), Lepa Brena (22.45 - 0.30) i Kiki i "Piloti" (0.45 - 2).


PANČEVO: Održana "Biciklijada 02" | 013 info\nPANČEVO: Održana "Biciklijada 02"\n013info\tSub, 12/09/2020 - 12:52\n„Biciklijada 02" održana je danas u Pančevu. Zbog epidemioloških mera ove godine okupljanje biciklista u organizaciji Rotari kluba „Pančevo - Mihajlo Pupin" bilo je drugačije nego prošle godine - ljubitelji dvotočkaša su samo odvezli svoju turu po gradu.\nOsamdesetak biciklista krenulo je iz Barutane, te kroz ulice Miloša Obrenovića, Svetog Save, Kničanovu, Stevana Šupljikca i Prvomajsku stigli nazad na polazište. Tokom vožnje su im se sugrađani priključivali, pa je konačan broj učesnika oko 120.\nKako nam je rekao Vladimir Denčan iz Rotari kluba, dok su vozili snimali su materijal pomoću koga će praviti interaktivnu mapu, a prisutni su i sakupili sredstva za idejna rešenja rekonstrukcije postojećih i izgradnju novih biciklističkih staza u gradu koje imaju nameru da predlože lokalnim vlastima.\nBiciklijada 02 je silom prilika bila ograničena na vožnju kroz grad, ali se organizatori nadaju i očekuju da će Biciklijada 03 biti sa pratećim programima, takmičenjima i u većem obimu nego ova - pandemijska.\nPančevo bicikl biciklijada Rotari klub


Jamajka - Sputnjik Srbija\n22:16 14 April 2021\n„Radije bih propustio Olimpijske igre nego što bih primio vakcinu“\nIako najavljeni zdravstveni protokoli ne obavezuju na vakcinisanje, sprinter sa Jamajke Johan Blejk govorio je o tome da bi radije propustio takmičenje na Olimpijskim igrama, nego što bi pristao na vakcinu protiv virusa korona.\nKanadski avion okrenuo se nazad na putu ka Jamajci, i to zbog tvrdnje jednog putnika da je oboleo od koronavirusa. Zbog neslane šale muškarac će sada odgovarati pred sudom, prenosi francuski nedeljnik „Ekspres“.\nSportsku 2017. godinu obeležio je plasman fudbalske reprezentacije na Mundijal, evropski uspeh Zvezde i Partizana, tradicionalni trofeji košarkaša i vaterpolista i tuce medalja u „manjim“ sportovima. Čeka se Đokovićev veliki povratak.\nOvako je Marli pevao Mugabeu (video)\nPesmu „Zimbabve“ najveći rege muzičar svih vremena Bob Marli napisao je u znak podrške marksističko-lenjinstičkim i maoističkim grupama koje su se borile protiv vlade Rodezije, u ratu za oslobođenje Zimbabvea.\nJusejn Bolt — mnogo bolja verzija Muhameda Alija\nU kojoj meri je Jusejn Bolt sličan Muhamedu Aliju i šta je doprinelo njegovoj planetarnoj popularnosti?


Nova zakonska regulativa omogućava lakše dobijanje boravišne vize za strance koji žele da postanu deo srpskog IT sektora - Netokracija.rs\nTakozvane Startup, Talent i Investor vize su formalno novi osnovi za odobrenje boravka stranaca u Srbiji, koje je Vlada Srbije uvela Uredbom početkom ove godine. Njihov primarni cilj je da obezbede veće mogućnosti ljudima koji žele da rade i realizuju svoje inovativne ideje u našoj zemlji.\nSpomenuta Uredba zapravo sadrži kriterijume za određivanje kategorija stranaca kojima se privremeni boravak u Srbiji može odobriti nezavisno od osnova za odobrenje privremenog boravka. Te kriterijume mogu zadovoljiti:\nstranci koji su u Republici Srbiji osnovali privredno društvo čija je inovaciona delatnost potvrđena od strane registrovanog naučno-tehnološkog parka, čiji je jedan od osnivača Republika Srbija, autonomna pokrajina, grad Beograd ili jedinica lokalne samouprave;\nstranci koji vrše ulaganje u već registrovano privredno društvo u Republici Srbiji, odnosno u delatnost tog društva ulaganjem u osnovna materijalna i nematerijalna sredstva;\nstranci koji poseduju rešenje o profesionalnom priznavanju visokoškolske isprave izdato od strane nadležnog organa Republike Srbije.\n„S obzirom da u Uredbi imamo tri nova osnova za odobrenje boravka, verujemo da će svako od tih ljudi koji dođu pomoći razvoj domaćeg IT-ja na svoj način: školovani ljudi će da se zaposle u domaćim kompanijama, preduzetnici će da ih pokreću, a investitori će da investiraju“, otkriva nam Ivan Brkljač, direktor programa za cirkularne migracije „Tačka Povratka“ koji u nastavku teksta otkriva više detalja o ovom zakonskom rešenju.\nUredba je doneta nakon analize uporednih rešenja različitih evropskih zemalja\nSlična rešenja, otkriva nam Brkljač, postoje i u Portugaliji, i Velikoj Britaniji i Francuskoj, koje takođe omogućavaju više tipova viza koje doprinose inovativnosti domaće privrede. „U Velikoj Britaniji se akcenat stavlja na preduzetništvo, pa postoje i Entrepreneur Visa, Exceptional Talent Visa, Graduate Entrepreneur Visa“, objašnjava on.\nPrimer su, dodaje on, i Danska i Estonija koje se prvenstveno okreću startap vizama, dok Irska kombinuje postojanje Startup Entrepreneur programa i Critical Skill Employment Permit. Naš sagovornik dodaje:\nU Izraelu je, recimo, moguće dobiti Innovation vizu, dok Nemačka i Španija odobravaju vize preduzetnicima – Entrepreneur visa i Residence Visa for Entrepreneurs, sa istim ciljem – privlačenje preduzetnika koji mogu doneti nova znanja i stvoriti radna mesta u domaćoj privredi.\nKada je predsednica Vlade Ana Brnabić govorila na Web Summitt-u 2018. godine, u razgovoru sa premijerom Portugalije saznala je da su i tamo uveli sličan vizni okvir. Dodatno, na ulicama Lisabona su stajali bilbordi koji su promovisali inkluzivnost, inovativnost i njihove startap vize. Premijerka je tada tražila od svog tima da predloži nešto slično i u Srbiji, i nakon analize uporednih rešenja i domaćeg pravnog okvira, zajednički sa Službom za strance Ministarstva unutrašnjih poslova, pronađeno je rešenje koje je u februaru i usvojeno.\nKorona virus je itekako uticao na očekivane rezultate\nKako je Uredba doneta neposredno pre krize izazvane novim korona virusom i uvođenja vanrednog stanja, Brkljač ističe da nažalost nije bila moguća adekvatna promocija donetih rešenja, tako da rezultati u pogledu privlačenja ove kategorije stranaca tek očekuju. „Ne možemo govoriti o brojevima, ali jasno je da oni nisu na nivou koji smo početkom godine očekivali“, otkriva on.\nIvana smo pitali i to da li postoji promotivna strategija ove opcije među inostranom ciljnom grupom, te kako će im se približiti domaći IT sektor i sve prilike koje on može da ponudi. On navodi sledeće:\nS obzirom na rast domaćeg IT sektora i činjenicu da postoji skoro potpuna zaposlenost IT inženjera, verujemo da je dolazak novih talenata iz inostranstva izuzetno korisna stvar za ceo sektor.\nOvde želimo da posebno naglasimo da smo od početka ove godine i značajno unapredili proces prepoznavanja inostranih diploma, tako da talenti sa diplomom nekog od prepoznatih univerziteta iz sveta, nostrifikaciju svoje diplome mogu da obave za samo osam dana, a to je onda i dovoljan uslov da im se omogući boravak u Srbiji.\nTime im praktično pružamo mogućnost i dovoljno vremena da pronađu adekvatno zaposlenje. Zajedno sa podsticajem za zapošljavanje povratnika i stranaca koji su neophodni srpskoj privredi, a koji je takođe od ove godine na snazi, verujemo da imamo dobru priliku da, uz pomoć stranaca, još više podignemo globalnu konkurentnost naših kompanija.\nBrkljač je podsetio i da je pokrenuta web stranica Serbia Creates na kojoj su strancima prikazane mogućnosti IT sektora Srbije. „Ideja je da zajedničkim naporima poboljšamo reputaciju Srbije, naročito na ključnim tržištima, i time našim kompanijama još više olakšamo privlačenje novih poslova i zaposlenih, a građanima pronalaženje posla u novim kompanijama, ili u postojećim kompanijama koje rastu i razvijaju se“, dodaje naš sagovornik.\nKriza izazvana korona virusom je prilika da se srpski IT dodatno istakne\nNa kraju razgovora, Brkljač je podsetio da domaći IT sektor izuzetno dobro raste tokom poslednjih deset godina, a nas je zanimalo i kakva su njegova predviđanja o uticaju korona virusa na dalji razvoj domaćeg tehnološkog sektora:\nSada, kada su privrede najrazvijenijih zapadnih zemalja u problemu, dešava se nekoliko stvari koje idu na ruku domaćim kompanijama. Prvo, sa opadanjem privredne aktivnosti prirodno je da tamošnje kompanije smanje troškove, a usluge naših kompanija su još uvek jeftinije nego lokalni zaposleni u mnogim sredinama.\nDrugo, mnoge kompanije su tokom ove krize „otkrile“ da mogu sasvim komotno da funkcionišu i „na daljinu“, sa timovima po svojim kućama, a onda je praktično svejedno da li je drugi član tima na drugom delu grada ili planete.\nTreće i poslednje, građani celog sveta su počeli da konzumiraju mnogo više digitalnih sadržaja i da više koriste digitalna poslovna rešenja, što sve zajedno znači i veće tržište za naše IT kompanije. Potvrdu ovoga vidimo i u tome što izvoz IKT usluga i dalje nastavlja da raste u odnosu na prošlu godinu, uprkos opštem padu privredne aktivnosti širom sveta.\nStartap Talent i Investitor vize


Ruski Jandeks pustio u rad samovozeći taksi VIDEO\nIzvor: Mondo, 29.Avg.2018, 12:50\nMladi ruski grad Inopolis, koji se nalazi u blizini Kazanja, dobio je prvi u Evropi taksi servis sa samovozećim automobilima.\nKompanija Jandeks i vlada ruske republike Tatarstan potpisali su sporazum o razvoju saobraćaja prevoznim sredstvima bez vozača. U sistemu se nalaze dve autonomne "tojote prius", koje će moći besplatno da koriste stanovnici ovog ruskog univerzitetskog grada.\n"Siguran >> Pročitaj celu vest na sajtu Mondo << sam da je automobil bez vozača pouzdaniji od vozila kojima upravljaju oni koji su kupili vozačku dozvolu", izjavio je, nakon vožnje samovozećim taksijem, Rustam Minihanov, predsednik ruske republike Tatarstan, u kojoj se se nalazi Inopolis.\nKorisnici će moći da uđi ili izađu iz vozila na pet lokacija u gradu, a maksimalno se mogu prevesti tri putnika, jer će na mestu vozača sedi inženjer koji prati ponašanje vozila i može reagovati u slučaju opasnosti.\nInače, Inopolis je izabran i zbog činjenice da je u pitanju jedan od centara ruske IT industrije centar ruskih gradova budućnosti. Iako je osnovan pre samo šest godina, a status grada dobio pre četiri, Inopolis poseduje kompletnu gradsku infrastrukturu koja je bitna za pokretanje jednoj ovakvog serisa.\nInače, Jandeks je u junu testirao samovozeći automobil od Moskve do Kazanja. Vozilo je trebalo 11 sati da pređe put od 780 kilometara, a 99 odsto vožnje odvijalo se u automatskom režimu, piše portal rbc.ru.


Ekipa kosaca sa Romanije pobjednik na "Prvoj kosi Crne Gore"\n08/07/2019 | 10:30 ⇒ 11:05 | Izvor: SRNA\nEkipa kosaca sa Romanije osvojila je prvo mjesto na manifestaciji "Prva kosa Crne Gore", održanoj kod Pljevalja.\nSokolac: Prva kosa Crne GoreFoto: SRNA\nVođa ekipe romanijskih kosaca Slaviša Knežević rekao je Srni da su bili ispred drugoplasirane Crne Gore i Srbije, kojoj je pripalo treće mjesto.\nOn je istakao da su kosci sa Romanije bili uspješni i u pojedinačnoj konkurenciji košenja trave ručnom kosom u selu Kosanice kod Pljevalja, gdje je ova sportsko-turistička manifestacija održana 24. put.\n- Prvo mjesto pripalo je Radmilu Đukoviću iz Pljevalja, drugo Savu Vlačiću sa Han Pijeska i treće Nebojši Dupljanunu sa Han Pijeska - rekao je Knežević.\nOn je naglasio da je juče na takmičenju kosaca u pojedinačnoj konkurenciji umijeće u košenju trave ručnom kosom u Pljevljima odmjerilo 18 kosaca, te da je u ekipnoj konkurenciji Republiku Srpsku predstavljala četvoročlana grupa sa Romanije.\nKnežević je podsjetio da je nedavno pokrenuta inicijativa da kosci iz opština sa područja Sarajevsko-romanijske regije osnuju udruženje posredstvom kojeg će promovisati razvoj sela, njegovati tradiciju košenja trave ručno kosom, ali i sve druge slične sadržaje i narodne običaje ovog kraja u vezi sa poljoprivrednim radovima.\nPrema njegovim riječima, prve aktivnosti na realizaciji ove ideje su počele u Turističkoj organizaciji opštine Sokolac, koja je bila pokrovitelj odlaska kosaca sa Romanije na takmičenje u Crnu Goru.\n"Prva kosa Crne Gore", održana je juče u organizaciji Nevladine organizacije "Prva kosa Crne Gore", crnogorskog Ministarstva poljoprivrede i ruralnog razvoja u saradnji sa opštinom Pljevlja i pljevaljskom Turističkom organizacijom.\nGrupa kosaca sa Romanije učestovaće i na manifestaciji "Kosidba na Rajcu" 14. jula na padinama planine Rajac kod Ljiga u Srbiji.


Transformatorska ćelija 24 kV (T 24-E-175-250)\n24 Si 50/125\t- temperatura okoline max. 40 C\nĆelija je izrađena za stepen izolacije 24Si 50/125 po JUS N.BO.030 odnosno za stepen izolacije po listi II i u celini odgovara međunarodnom standardu IEC 298, 694.\nĆelija je potpuno oklopljena čelićnim limom i namenjena je za smeštaj uz zid, a može biti i slobodnostojeća.\nSklopni aparat u ćeliji je kompresiona sklopka rastavljač tip TKL 24/630/175-UH-D-SA-AA sa rotacionim pogonom i dograđenim osiguračima, koji se biraju u zavisnosi od snage transformatora i selektivnog delovanja zaštite.\nĆelije su međusobno pregrađene izolacionim pregradama. Zbog smanjenog koraka rastavljača postavljaju se između polova izolacione pregrade od samogasivog poliestera, što povećava dielektričnu čvrstoću. Pod ćelije je od čeličnog lima sa gumenim uvodnicama za prolaz kablova. Za oslobađanje gasova nastalih prilikom pojave električnog luka na ćeliji se nalazi poklopac koji se diže, a posle prestanka dejstva luka sam se zatvori.


La Barca: smeštaj za odmori i domovi - Toskana, Italija | Airbnb\nSmeštaji za odmor – La Barca\nNajbolje ocenjeni smeštaji za odmor – La Barca\nCasa Emma - smještaj za blagdane s privatnim bazenomCasa Emma je lepa kuća u malom selu Fiattone u Garfagnani. Mirno i rezervisano mesto za odmor i opuštanje. Gostima su na raspolaganju dve velike dvokrevetne sobe, kuhinja, dnevni boravak sa kaminom i potpuno kupatilo sa prostranim tušem. Spoljašnjost se sastoji od prelepe bašte sa bazenom, vidikovca sa stolom i stolicama, male spoljne kuhinje sa roštiljem i prostora za opuštanje sa foteljama za uživanje u pogledu.\nPopularni sadržaji u smeštajima za odmor – La Barca\nDrugi sjajni smeštaji za odmor na lokaciji La Barca\nŠarmantna seoska kuća okružena prirodom\nVilla Alva - Relax in Barga\nNajbolje ocenjene aktivnosti koje nudi La Barca\nJezero Como234 km


Kompaniju "Alumina" iz Zvornika posjetilo je danas 20 studenata i tri profesora sa Univerziteta geografije iz Amsterdama u Holandiji, koji se nalaze na studijskom putovanju u zemljama bivše Jugoslavije.\nPredstavnici "Alumine" studentima iz Holandije predstavili su fabriku i upoznali ih o procesu rada u ovoj kompaniji, koja je jedan od najvećih proizvođača glinice i zeolita u Evropi.\nMenadžer marketinga u "Alumini" Nikolina Jugović kaže da je ovo prva internacionalna grupa studenata koja je nedavno kontaktirala sektor marketinga u "Alumini" sa idejom i željom da posjete fabriku koju su prethodno istražili na veb prezentaciji kompanije.\n"Riječ je o studentima završne godine fakulteta geografije koji su na studijskom putovanju kroz zemlje bivše Jugoslavije, a čija je primarna ideja bila upoznati se o procesu proizvodnje od vađenja i prerade rude, do polufinalnog i finalnog proizvoda", kaže Jugovićeva.\nOna je rekla da je za studente iz Amsterdama ovo bila jedinstvena prilika da vide proizvodni proces nastajanja dobara od prve do završne faze, s obzirom da je to rijetkost za regiju iz koje oni dolaze, gdje se, kako su rekli, skoro ništa ne proizvodi, nego većina stvari kupuje ili uvozi.\nZa studente i njihove profosore, predstavnici "Alumine" pripremili su prigodan prijem u Upravnoj zgradi, te prezentovali rad kompanije, gdje su ih upoznali sa opštim poslovanjem fabrike, da bi zatim u fabričkom krugu pokazali i objasnili proces rada u "Alumini".\n"Drago nam je da su studenti, zajedno sa svojim profesorima, iz naše fabrike otišli sa najpozitivnijim utiscima", rekla je Jugovićeva i izrazila zadovoljstvo što je na ovaj način iz "Alumine" poslata još jedna pozitivna slika u svijet.


Sasatanak Javnog preduzeća za upravljanje morskim dobrom Crne Gore sa Poreskom upravom Crne Gore – TVTeuta\nSasatanak Javnog preduzeća za upravljanje morskim dobrom Crne Gore sa Poreskom upravom Crne Gore\nPrej tvteuta10:12 29 Mart 2019\nU Javnom preduzeću za upravljanje morskim dobrom Crne Gore u Budvi održan je sastanak predstavnika Poreske uprave Crne Gore i predstavnika Javnog preduzeća. Cilj sastanka bio je postizanje dogovora oko podrške Javnog preduzeća u realizaciji planiranih ciljeva Poreske uprave za vrijeme pripreme i praćenja turističke sezone 2019. godine.\nDirektor Poreske uprave Miomir M. Mugoša je naglasio da je Poreska uprava pripremila analizu poslednjih pet turističkih sezona, kako bi imali bolju evidienciju stanja pri kontroli za vrijeme ljetnje sezone.\nDirektor JP za upravljanje morskim dobrom Predrag Jelušić je naveo da je ovo preduzeće na raspolaganju za saradnju sa inspektorima poreske uprave, te da će novine uvedene novim Pravilnikom za uređena i izgrađena kupališta i novine u upravljanju objektima obalne infrastrukture dodatno uvesti red u načinu poslovanja ugostiteljskih objekata i drugih privrednih subjekata koji posluju na crnogorskom primorju.\nJelušić naveo da su od ove godine pooštreni uslovi dostave garancija za zakup (minimum u visini ponuđene cijene) što obezbjeđuje efikasniju naplatu prihoda i da je Javno preduzeće perthodne godine naplatilo 1,2 miliona poreza od zakupa morskog dobra.\nNa sasatnku su donešeni sledeći zaključi:\nJavno preduzeće će Ugovorom obavezati zakupce da dostave dokaz da su upisani kod nadležnog poreskog orana (Filijale za registraciju i pružanje usluga poreskim obveznicima)\nJavno preduzeće za upravljanje morskim dobrom Crne Gore će dostaviti Poreskoj upravi ugovore sa zakupcima luka od lokalnog značaja, pristaništa i privezišta u cilju adekvatne kontrole obavljanja djelatnosti iznajmljivana plovila;


Novi slučajevi ptičijeg gripa u Turskoj\nSedamnaest osoba je zaraženo virusom ptičjeg gripa, dok više desetina ljudi u bolnicama traži da se testira na patogeni virus H5N, saopštile su u ponedeljak turske vlasti. To povećava bojazan da se bolest širi prema zapadu. Svetska zdravstvena odrganizacija objavila je da su se žrtve inficirale direktno preko zaraženih ptica, čime su umanjena strahovanja da se zaraza počela prenositi među ljudima.\nTurski ministar zdravlja Rečep Akdag izjavio je da preliminarni testovi pokazuju da je još 5 ljudi zaraženo virusom ptičjeg gripa, u ukupno 4 pokrajine.\nU Istanbulu, gradu sa 10 miliona ljudi, timovi zdravstvene službe u žutim zaštitnim odelima počeli su da skupljaju živinu u dve opštine u kojima je virus ptičjeg grupa otkriven.\nNa istoku Turske, u Dogubajazitu, gde je prošle nedelje dvoje dece podleglo virusu, vlasti nastavljaju preglede kuća u potrazi za živinom koja nije predata, a koju treba likvidirati.\nU Ankari su u nedelju utvrdjena tri slučaja ptičjeg gripa - dva dečaka su zaražena virusom igrajući se rukavicama koje su korišćene prilikom uklanjanja uginulih divljih pataka.\nU medjuvremenu, Svetska zdravstvena organizacija čiji stručnjaci sprovode istragu u zahvaćenim područjima, potvrdila je da je kod desetoro Turaka, ubrajajući tu i preminulu decu, potvrdjena zaraza smrtonosnim virusom H5N1.\nZa sada nije dokazano da se ta vrsta virusa ptičjeg gripa prenosi sa čoveka na čoveka. Medjutim, zvaničnici Svetske zdravstvene organizacije izražavaju zabrinutost da uporedo sa povećanjem broja obolelih, raste i opasnost od mutacije virusa koji bi onda mogao da se širi ljudskim kontaktom.\nSmrtni slučajevi u istočnojTurskoj su prvi koji su zabeleženi van Azije gde su od 2003. godine 74 osobe podlegle virusu H5N1. Virus je u Turskoj otkriven u oktobru na severu zemlje gde je, kako se pretpostavlja, dospeo preko ptica selice iz Sibira, Kavkaza i sa Balkana.\nTurske vlasti su pogodjena područja stavile pod karantinu i naložile uništenje živine u tim oblastima kao najefikasniji način da se zaustavi širenje virusa. Lokalnim hodžama je naredjeno da vernike upoznaju sa merama za suzbijanje ptičjeg gripa pošto najnoviji slučajevi padaju u vreme muslimanskog praznika kada se vrši obredno klanje životinja i meso deli siromašnima.\nZdravstveni zvaničnici su upozorili da se ove godine ne kolje živina koja je inače najčešći izbor jer je pileće mesto jeftinije od ovčjeg. Evropska unija je objavila, u međuvremenu, nove zabrane na uvoz iz šest zemalja u okolini Turske.


Alice in WonderBand u maju – Čupava Keleraba\n30. aprila 2020. 30. aprila 2020. LoCky\nSvi umetnički sadržaji u svetu su onlajn, pa su to i koncert, predstava i radionice Alice in WonderBand, muzičke i pozorišne trupe koja se bavi telesnom muzikom.\nKućni onlajn koncert Alice in WonderBand i predstava „Kiss“ se emituju na YouTube kanalu od četvrtka, 30. aprila u 18 h do četvrtka, 7. maja u 23.59 h. Grupa Alice in WonderBand je sa predstavom i koncertom gostovala u Nemačkoj, Francuskoj, Italiji, Turskoj, Hrvatskoj, Crnoj Gori, Bosni i na mnogim scenama u Srbiji.\nRadionice ritma za decu „Detlići“ su takođe onlajn na YouTube kanalu Alice in WonderBand. Svakog vikenda, subotom i nedeljom, dve nove radionice osvanu na ovoj adresi i obraduju decu od predškolskog uzrasta do 12 godina, kao i one koji se igraju sa njima. U pitanju su pesme/brzlice/tapšalice, koje razvijaju i muzičke sposobnosti, ali i dikciju, koordinaciju pokreta, koncentraciju, pamćenje.\nPronađite više informacija na sajtu Alice in WonderBand:\nFilm, umetnost i pozorište, MuzikaAlice in WonderBand, Detlići, Kiss, najava, vesti


Ferrero-Waldner osudila izraelske sankcije Gazi - Klix.ba\nSvijet Ferrero-Waldner osudila izraelske sankcije Gazi\nFerrero-Waldner osudila izraelske sankcije Gazi\n29.10.2007. u 17:01\nEvropski komesar za vanjske odnose Benita Ferrero-Waldner oštro je u ponedjeljak tokom susreta u Jeruslemu s izraelskim predsjednikom Shimonom Peresom kritizirala ekonomske sankcije koje je Izrael uveo pojasu Gaze.\n"Izrael treba da prisili palestinskog predsjednika (Mahmud Abbas) da okrene novu stranicu u njihovim međusobnim odnosima", navodi se u saopćennju Benite Ferrero-Waldner.\n"Evropa treba da shvati da su sankcije nametnute Gazi direktna posljedica ubijanja i terorističkih akcija Hamasa", kazao je Peres.\nIzraelske sankcije su direktan odgovor na raketiranja terorističkih organizacija koje podržava Hamas, a koja ubijaju djecu u Sderotu", dodao je Peres da bi opravdao uzvratne mjere pojasu Gaze, koju kontrolira Hamas.


HASAN DUDIĆ DANAS IZAŠAO IZ BOLNICE, pa poručio da je još rovit: A evo ko ga je od kolega zvao dok je bio u postelji\nPevač Hasan Dudić hospitalizovan je pre 8 dana zbog toga što mu se zdravstveno stanje pogoršalo usled korona virusa, međutim, on je sada izašao iz bolnice i, kako kaže, oseća se bolje.\nHasan je u petak 2. aprila primljen u KBC Zvezdara sa obostranom upalom pluća i otežanim disanjem, te je bio i na kiseoniku. A danas, 10. aprila, izašao je iz bolnice.\n- Sad sam izašao iz bolnice, trebalo je još par dana da ostanem, ali video sam da nema potrebe da ostajem. Rovito sam, ali video sam po rezultatima da je to napredovalo, da su me uspešno lečili u KBC Zvezdara, na hirurgiji, to su predivni ljudi, super su - rekao je Hasan.\n"NE ŽELI NI PREKO PROZORA DA ME VIDI" Zlata Petrović otkrila sve o zdravstvenom stanju Hasana Dudića: " Sinoć mu je naglo pozlilo"\n"Nisam dobro, situacija se iskomplikovala": Hasan Dudić se oglasio iz bolnice\n- Zovu ljudi, nemam reči kakve su mi kolege, familija, prijatelji, bilo je, normalno, i onih kojima sam dao hleb u ruke, a oni bi najviše voleli da taj ko im pomogne nije živ. Zvali su me Marinko Rokvić, Mitar Mirić, Zlata Perović, Vera Matović, Jellena, Radiša Urošević, Mina Kostić, Čeda Čvorak, da ne zaboravim nekog... - rekao je pevač.\nHasanu su u bolnici javili da je njegov kolega i prijatelj, legendarni Predrag Živković Tozovac preminio, a kako je rekao, za njega je Tozovac najveći srpski pevač.\n- Nataša mi je javila odmah da je Tozovac preminuo, kaže: "Hasane, drug ti je otišao". Od Tozovca sam učio, čak smo i radili zajedno ovako i po inostranstvu, zajedno smo nastupali. On je za meen najveći srpski pevač, šmeker koji je znao sa pesmom uveseliti, takav tanan osećaj je imao za štimung i on je stvorio našu najlepšu muziku - rekao je Hasan za "Telegraf".\nVIDEO: Hasan Dudić o Šabanu\nHasan Dudic o Sabanu\nTara Simov danas je bila na razgovoru sa čelnicima "Zadruge" u vezi povratka u rijaliti, a isti je trajao nekoliko sati, saznaje "Blic".\nAnja, ćerka kontroverznog biznismena Mila Đuraškovića, stala je juče na "ludi kamen" sa izabranikom Ognjenom, a na venčanje su, kako saznaje "Blic", potrošeni - milioni.\nTARA SIMOV SE VRAĆA U "ZADRUGU" Otišla je u "Pink" na pregovore, tek će sad nastati HAOS - Nenadu će pasti kamen sa srca\nDoskorašnja učesnica "Zadruge 4", Tara Simov, koja je pre desetak dana diskvalifikovana iz ovog rijalitija zbog agresivnog ponašanja, po svemu sudeći će se uskoro vratiti u "Pinkov" šou program.\nBiznismen Bogdan Srejović dospeo je u centar medijske pažnje otkako se saznalo za njegovu vezu sa pevačicom Svetlanom Cecom Ražnatović. Od tad se prati svaki njegov korak, kao i svaka njegova objava na Instagramu.\nNina Đogani, mlađa sestra Lune Đogani, privlači veliku pažnju svojim atraktivnim izgledom, a mnogi misle i da se podvrgla estetskim korekcijama.\nMiloša Bikovića u zvezde je vinula uloga Tirketa u filmu "Montevideo, Bog te video", reditelja Dragana Bjelogrlića, a glumac se sada prisetio početka saradnje sa Bjelom.\nŠarmantna manekenka i sportista uživaju sa sinovima Reljom i Tadijom, a kako za “Blic” pričaju, bračni partneri jedno drugom uvek pomažu oko svih obaveza u odgajanju naslednika.\nKija Kockar, pobednica "Zadruge 1", potvrdila je juče da je u vezi sa bivšim fudbalerom Milošem Dimitrijevićem Čavom, o čemu ne prestaje da se priča, dok je odranije poznato da je on bio u vezi sa voditeljkom pomenutog rijalitija, Dušicom Jakovljević.\nPevačica Andreana Čekić raskinula je veridbu sa nekadašnjim izabranikom Markom Miloševićem, a sada je priznala da se nakon toga odselila iz Srbije.\n(FOTO) KRZNO, KOŽA I CRVENO Ovo je dom Siniše Mihajlovića u kojem će dočekati unuku, sve je ČIST LUKSUZ\nProslavljeni fudbaler Siniša Mihajlović pored sebe ima šestoro dece i suprugu koji su mu najveća podrška. Porodični dom u kojem žive je njegova oaza mira, a sada je Sinišina supruga Arijana na svom Instagram profilu podelila kako izgleda deo njihove luksuzne kuće.\nLUNA I MARKO RAZVEZALI JEZIK O VENČANJU On je odmah razrešio misteriju oko prve bračne svađe: "Spekuliše se svašta"\nMarko Miljković i Luna Đogani juče su stali na ludi kamen u opštini Rakovica. Iako se polemisalo da je venčanje lažno, danas se mladoženja oglasio na svom Instagram storiju gde je potvrdio da je sve istina.\nNakon što je nastavio aferu sa Kristinom Spalević, te o svojoj supruzi Ivani Veljković pričao u negativnom kontekstu, Kristijan Golubović uskoro bi mogao da očekuje papire za razvod.


„Nisam siguran da smo blizu rešenja“: Abazović o rekonstrukciji Vlade\nAbazović: Nisam siguran da smo blizu rešenja\nAbazović o rekonstrukciji Vlade Crne Gore\n„Nisam siguran da smo blizu rešenja, ali možda se nešto iz svega toga izrodi“, rekao je Abazović, dodajući da Građanski pokret URA, na čijem je čelu, neće izbegavati dijalog.Abazović je istakao je da je njegov apel da parlamentarna većina prvo treba da se složi oko stvari koja je urgentna, a to je Tužilački savet.„To je nešto što ne može da čeka i što je na štetu svih, ako se ovako nastavi. Moj apel je da to bude prekretnica možda nekih budućih dogovora“, naveo je Abazović za TV „Vijesti“.O dogovoru Demokratskog fronta i Demokrata od pre dve nedelje Abazović je rekao da ga vidi pozitivno i smatra da je dobro da se slični politički subjekti dogovaraju.Na pitanje da li će URA da pristane na Vladu u kojoj će biti političari, Abazović je odgovorio:„Ako ćemo da promenimo koncept, odlično... da napravimo novu vladu ispočetka — da uđu političari iz svih opcija, da se napravi raspodela i da to bude jedan novi efekat koji bi trebalo da ostvari neke rezultate, koje, možda, mi nismo u ovom periodu, s tim što ja ne delim mišljenje da je ova Vlada neuspešna“.\n20:06 27.09.2021 (Osveženo: 20:10 27.09.2021)\nPotpredsednik crnogorske vlade Dritan Abazović izjavio je da nije siguran da je rešenje na vidiku što se tiče rekonstrukcije Vlade.\n„Nisam siguran da smo blizu rešenja, ali možda se nešto iz svega toga izrodi“, rekao je Abazović, dodajući da Građanski pokret URA, na čijem je čelu, neće izbegavati dijalog.\nAbazović je istakao je da je njegov apel da parlamentarna većina prvo treba da se složi oko stvari koja je urgentna, a to je Tužilački savet.\n„To je nešto što ne može da čeka i što je na štetu svih, ako se ovako nastavi. Moj apel je da to bude prekretnica možda nekih budućih dogovora“, naveo je Abazović za TV „Vijesti“.\nO dogovoru Demokratskog fronta i Demokrata od pre dve nedelje Abazović je rekao da ga vidi pozitivno i smatra da je dobro da se slični politički subjekti dogovaraju.\n„Imali smo veliko mimoilaženje stavova u prethodnom periodu, što je mučilo građane i slalo jednu pogrešnu poruku, možda smo i mi nastavili sa nekim prepucavanjima. Nadam se da će to da se eliminiše u narednom periodu. To što su Demokrate i DF našli zajednički jezik je dobra stvar za neke buduće političke relacije u Crnoj Gori“, ocenio je Abazović.\nNa pitanje da li će URA da pristane na Vladu u kojoj će biti političari, Abazović je odgovorio:\n„Ako ćemo da promenimo koncept, odlično... da napravimo novu vladu ispočetka — da uđu političari iz svih opcija, da se napravi raspodela i da to bude jedan novi efekat koji bi trebalo da ostvari neke rezultate, koje, možda, mi nismo u ovom periodu, s tim što ja ne delim mišljenje da je ova Vlada neuspešna“.\nA sada rekonstrukcija: Vladajuće stranke u Crnoj Gori u niskom startu pred novi dogovor\n22 Septembar, 15:34\n21 Septembar, 21:04


SAD ispitale raketu SM-3 na vežbama NATO-a u Severnom Atlantiku - 11.05.2019, Sputnik Srbija\nSAD ispitale raketu SM-3 na vežbama NATO-a u Severnom Atlantiku\nAmerički razarač, angažovan u vežbama NATO-a za protivraketnu odbranu, ispalio je protivraketu SM-3, saopštila je Komanda Vojne mornarice SAD u Evropi. 11.05.2019, Sputnik Srbija\nevropa, vesti, svet, nato\n© REUTERS / US Navy/Mass Communication Specialist 2nd Class Scott Fenaroli/HandoutAmerički razarač "Teodor Ruzvelt"\nAmerički razarač, angažovan u vežbama NATO-a za protivraketnu odbranu, ispalio je protivraketu SM-3, saopštila je Komanda Vojne mornarice SAD u Evropi.\nPrema navodima NATO-a, brodovi devet zemalja Alijanse iz sastava udarnih i pomoćnih snaga učestvuju u vežbama protivvazdušne i protivraketne odbrane „Strašni štit“. Vežbe se održavaju kod obala Škotske i trajaće do 19. maja.\nTokom vežbi brodovi Kanade, Danske, Francuske, Italije, Holandije, Norveške, Španije, Velike Britanije i SAD vežbaju „pronalaženje, praćenje i odbranu od raznih tipova protivbrodovskih i balističkih raketa“.\nPočele vojne vežbe NATO-a u Baltičkom moru\n2 Maj 2019, 12:45\nAngažovano je ukupno 13 brodova, 10 aviona i oko 3.300 vojnika.\nU vežbama učestvuje i mornarički patrolni avion i izviđački avion NATO sistema AVAKS.\n„Razarač ’Ruzvelt‘ ispalio je raketu SM-3 tokom vežbe ’Strašni štit 2019‘. Vežbe poboljšavaju saradnju saveznika u realnom vremenu, u integrisanoj sredini protivvazdušne i protivraketne odbrane“, navedeno je u saopštenju.\nOsnovne komponente protivraketne odbrane NATO-a obuhvataju razarače američke vojne mornarice u Španiji, opremljene sistemom protivraketne odbrane „Idžis“, američki navođeni kopneni sistem „Idžis“ u Rumuniji, kao i radar za pravovremeno upozoravanje u Turskoj.\nPredsednik SAD Donald Tramp predstavio je ranije obnovljenu strategiju za razvoj protivraketne odbrane i podelio prioritete aktuelne američke administracije u skladu s novim izazovima i pretnjama, među kojima je i Rusija.\nU strategiji je navedeno da će objekti PRO SAD u Ruminiji i Poljskoj dobiti novu modifikaciju navođene rakete za vanatmosfersko presretanje SM-3.\namerički razarač "Ruzvelt"


Šoštar: Još ne znamo gde ćemo igrati protiv Juga\nBeta 16. januara 2017. 16:40\nKako se navodi na sajtu kluba, Šoštar je rekao da su u prvom delu sezone i pored dugotrajne teške situacije u klubu prvi tim i mladje kategorije postizali vrlo dobre rezultate.\n„Sada je situacija još teža, dramatična. Nadam se da ćemo akutni problem grejanja, koji se ne javlja prvi put, uspeti da rešimo. Rezervna varijanta je da se meč odigra u nekom drugom beogradskom bazenu. Prošle nedelje smo se obratili Ministarstvu omladine i sporta i JSD Partizan, nismo dobili odgovor. Danas smo kontaktirali Sekretarijat za sport i omladinu Grada Beograda, nadam se da će nam pomoći da prevazidjemo problem i da ćemo bar u utorak znati gde ćemo dočekati Jug“, naveo je Šoštar.\nVoda na bazenu na Banjici se ne greje od prošle nedelje.\n„Najbolje bi bilo kada bismo obezbedili mazut i do utakmice ugrejali vodu na Banjici do odgovarajuće temperature, medjutim male su šanse da se to dogodi, jer nemamo mnogo vremena. Ne isključujem ni mogućnost da se utakmica ne odigra, ali nadam se da do toga neće doći“, rekao je Šoštar.\nZbog problema sa bazenom vaterpolisti Partizana su od početka godine trenirali na bazenu na Košutnjaku, na pripremama na Zlatiboru, kao i u Budimpešti sa Ferencvarošem.\n„Teško je i fizički i psihološki pripremiti ekipu u ovim nenormalnim, dramatičnim okolnostima. Zato je i pitanje kako ćemo nastaviti sezonu. Razumljivo je da opšta situacija utiče na mlade igrače, koji i pored toga uspevaju da izvuku maksimum. Ispunjen je prvi cilj u sezoni, osvojen je Kup Srbije, u Ligi šampiona je ekipa pružila vrlo dobre partije, a nalazi se i u vrhu tabele Regionalne lige“, naveo je Šoštar.\n„Što se meča sa Jugom tiče, tim iz Dubrovnika je favorit, a ne sumnjam da će bez obzira na tešku situaciju naša ekipa pružiti maksimum“, dodao je predsednik sedmostrukog prvaka Evrope.\nVaterpolisti Partizana bi trebalo u sredu od 18.30 da igraju u Beogradu protiv Juga, utakmicu četvrtog kola Lige šampiona.\n„Drugi put ove sezone igramo sa Jugom, šampionom Evrope. U utakmici Regionalne lige smo izgubili ubedljivo, pre svega zbog lošeg početka. Novi duel sa trenutno najboljom ekipom Evrope, koja je prošle godine osvojila sve što je mogla, je prilika da vidimo koliko smo napredovali u odnosu na taj meč i koliko još treba da učimo. Nadam se da će se zdravstveno stanje u ekipi popraviti“, rekao je trener Partizana Zoran Milenković.\nOn je naveo da su tokom puta do Budimpešte, gde je ekipa sparingovala sa Ferencvarošem, igrači Marko Manojlović i Mihajlo Repanović zbog zdravstvenih problema išli na infuziju. Manojlović nije igrao u Zagrebu protiv Mladosti (4:10), a Repanović je igrao.\n„Pre odlaska u Zagreb imali smo problema sa povredama. Radili smo u dve grupe, jer je deo prvotimaca bio na pripremama sa reprezentacijom. Zato, kada se sve okolnosti uzmu u obzir, momci su u Zagrebu pružili maksimum. Moramo da razumemo naše prvotimce, kojima je jako teško da treniraju i igraju, da se fokusiraju samo na svoj posao, kada razmišljaju i o situaciji u klubu, o bazenu“, istakao je Milenković.\nVaterpolista Partizana Radomir Drašović rekao je da će ekipa igrati rasterećeno protiv Juga.\n„Posle vrlo dobrih igara i rezultata u prvom delu sezone, u jednom trenutku je moralo da dodje do pada u igri i mislim da je pravi trenutak da se to desi bio početak drugog dela sezone i meč protiv Mladosti. Utakmica sa Jugom je odlična prilika da u rasterećenoj atmosferi, jer nemamo imperativ rezultata, odigramo kvalitetno i vratimo se u ritam u kome smo završili 2016. godinu“, naveo je on.\nVaterpolista Partizana Djordje Lazić, koji je pre nedelju dana u meču sa Slovačkom u Svetskoj ligi debitovao za reprezentaciju Srbije, rekao je da crno-bele neće poremetiti poraz u Zagrebu i da će Jug morati da se pomuči da bi pobedio.


Nagrade, nagrade, … | ŠAF\nHome / Vesti / Nagrade, nagrade, …\n— 8. jula 2021. Komentari su isključeni na Nagrade, nagrade, … 14\nNa 10. Internacionalnom festivalu medijske umetnosti dece i mladih ,Arlekin“ u Bugarskoj, film ,,Kuvanje tarane“ dobio je glavnu nagradu i proglašen je za najbolji animirani film. I na jubilarnoj 50. Reviji filmskog i video stvaralaštva dece i mladih Srbije u Beogradu Škola animiranog filma osvojila je nekoliko nagrada. Filmu ,,Od drugarstva nema lepšeg carstva“ koji je urađen u saradnji sa decom iz vrtića ,,Neven“ pripalo je treće mesto. Grupa autora za ostvarenje ,,Zub Zuu“ koga su radila deca iz radionice u Vranjskoj Banji dobila je nagradu Etnološko-antropološkog društva Srbije, a za najuspešnije mentore proglašene su Seta Veličković Cvetković i Nela Ćurčija.\nPrevious Article Usvojen program 7. Svetskog dečjeg festivala animiranog filma "Zlatni puz"\nNext Article Saradnja sa našim prijateljima iz Irana


Sport & Rekreacija - Cela Batajnica na jednom mestu - Batajnica Info\nSport & Rekreacija 7 Nadjenih oglasa\nPOSAO u MerkurXtip-u! Batajnica / operater u šanku – konobar Batajnica / slot operater Potrebno je da imaš najmanje srednju stručnu spremu i poznaješ rad na računaru Ako je tako i imaš sklonost ka timskom radu, on\nBSK ŠKOLA FUDBALA\nUpišite Vaše klince u BSK školu fudbala i dopustite im da krenu stopama Nikole Drinčića, Uroševića, Obradovića, Čotre, Zagorca i mnogih drugih vrhunskih fudbalera koji su svoju karijeru započeli u BSKu! Vršimo upis za decu uzrasta od 7-13 godina, bitno je da\nŠKOLA FUDBALA ČANKOVIĆ\nŠkola „Čanković“ je osnovana 5. septembra 2013. godine. Imamo preko 120 upisanih dečaka i devojčica koji se na pravi način razvijaju u zdrave i odgovorne ljude. Cilj naše škole fudbala je maksimalna priprema, tehnička i koordinaciona, Vaših najmlađih. Rad\nTagovi:batajnicabatajnica infobatajnicki oglasicankovicjelena cankovicmali fudbalskola fudbalatreninzi za dcu


Zamenica Poverenika: Odluke Službe poverenika se ne sprovode | PC Press\nZamenica Poverenika: Odluke Službe poverenika se ne sprovode\nMehanizmi sprovođenja odluka Poverenika u poslednjih godinu dana praktično ne funkcionišu, te skoro trećina odluka kancelarije Poverenika za informacije od javnog značaja i zaštitu podataka o ličnosti nije sprovedena. To je trend koji nas veoma brine, izjavila je juče Stanojla Mandić, zamenica Poverenika za informacije od javnog značaja i zaštitu podataka o ličnosti.\nGovoreći na obeležavanju 15. godišnjice rada Poverenika, Mandić je posebno izdvojila da brine to što neke delikatne informacije ostaju nedostupne javnosti. “Imali smo veliki napredak u zaštiti prava od formiranja Kancelarije 2004, imali smo uzlaznu putanju sve do poslednje tri godine, kada je zapažena stagnacija. Brine nas taj zastoj, naročito u pogledu sprovođenja odluka Poverenika, jer su oslabljeni mehanizmi izvršenja odluka. Procenat te pojave je nešto manje od 30% u poslednjoj godini u odnosu na odluke Poverenika. Ono što još više brine je to što delikatne informacije ostaju nedostupne javnosti, kao što su informacije o investicijama, važnim državnim poslovima i raspolaganju javnim novcem. Mehanizmi sprovođenja odluka Poverenika u poslednjih godinu dana praktično ne funkcionišu“, rekla je Mandić. Takođe, ocenjeno je da je nužno usvojiti izmene i dopune Zakona o slobodnom pristupu informacijama od javnog značaja kako bi se otklonile prepreke vezane za izvršenje odluka.\n„Za ovih 15 godina bilo je mnogo povreda prava, nezakonitih obrada podataka, prekomerne obrade, ali i zloupotrebe u političke svrhe. Rešili smo 73.000 predmeta, ali smo posebno ponosni na to što smo stekli poverenje građana, izgradili značajan kadrovski potencijal institucije, a dobili smo i mnoga formalna priznanja. Već punih pet meseci funkcionišemo bez Poverenika, očekujemo da proces izbora novog što pre bude okončan, ali ako budućnost zavisi od tima koji radi ove poslove – nema razloga za brigu. Izmene Zakona o slobodnom pristupu informacijama od javnog značaja su u proceduri, a nadamo se da najavljene promene neće ugroziti transparentnost jer te promene podrazumevaju izuzeće od primene Zakona koje bi se odnosile na državna preduzeća. Pred nama je početak primene novog Zakona o zaštiti podataka o ličnosti i on nosi dosta izazova za institucije i organe vlasti, privredu, i mislimo da je nužno doraditi Zakon jer je on u ovoj formi neprimenjiv na neke institute našeg pravnog poretka“, rekla je Mandić.\nStanojla Mandić je podsetila da je 2004. donet Zakon o pristupu informacijama od javnog značaja, da je iste godine izabran prvi poverenik, a da je 2008, donošenjem Zakona o zaštiti podataka o ličnosti, Poverenik dobio nove poslove. „Pošto smo bili prva nezavisna institucija, nije nas bilo u propisima o budžetu, o državnim službenicima, ni o kancelarijskom poslovanju. To je odvlačilo mnogo energije, pa i na štetu našeg posla. Zakon koji je donet je bio jako liberalan, ali nije bio odraz svesti o njegovoj potrebi, već ispunjenje obaveze koju je podrazumevalo članstvo u Savetu Evrope. Mogu reći da se Zakon brzo primio, da su građani shvatili koristi od te zakonske forme, ali su najviše koristi od njega zapravo imali civilno društvo i novinari, mediji“, navela je Mandić.\nMarinko Radić, Generalni sekretar Službe Poverenika za informacije od javnog značaja i zaštitu podataka o ličnosti, rekao je, osvrćući se na početak rada, da više od šest meseci Služba nije imala ni novac, ni prostorije, ni ljudstvo, a da je do 2009. Poverenik imao tri službenika. „Za uspostavljanje ovakvih prava 15 godina je zapravo kratak period. Mi koji na tome radimo smo zadovoljni, ali ovog prava, kao opšteg ljudskog prava, nikada nije dosta. Mnogo je izazova i mnogo je poteškoća, ali je to pravo našlo mesto u svesti naše javnosti, javnost nas prepoznaje, to će doprineti jačanju svesti, a to je zapravo najvažnije“, rekao je Radić.\nMarinko Radić, Generalni sekretar Službe Poverenika za informacije od javnog značaja i zaštitu podataka o ličnosti\nNevena Ružić, pomoćnica generalnog sekretara Službe Poverenika za informacije od javnog značaja i zaštitu podataka o ličnosti i koautorka monografije o 15 godina rada Poverenika, rekla je da je bilo jako teško monografijom predstaviti sve događaje, iskustva i rad ljudi u službi Poverenika, a zadržati nužan nivo objektivnosti i profesionalizma jer su monografije neretko rezultat subjektivnog doživljaja nečijeg rada. Međutim, bilo je jako lepo raditi na tome, staviti tačku na jedan period rada“, rekla je Nevena Ružić.\nZnačajnu ulogu u formiranju institucije Poverenika dao je i prvi poverenik Rodoljub Šabić koga je na tu funkciju birala Narodna Skupština u dva mandata. Oslanjajući se i na podršku i tuđa iskustva, Poverenik je ostvario kontinuiranu saradnju sa slovenačkim Poverenikom realizujući brojne projekte, obuke i posete. Stoga je na skupi dodeljena zahvalnica povodom ovakve saradnje slovenačkoj poverenici Mojci Prelesnik.\nTagovi: poverenik, Poverenik za informacije od javnog značaja i zaštitu podataka o ličnosti, Sanojla Mandić\n← Priscilia Dubocage je novi izvršni direktor francuske kompanije Total za tržišta Srbije, Slovenije i Hrvatske\nGizmodrom: Priprema za leto – Gadget Edition →


Opština stipendira 116 učenika i studenata | Palelive.com\nPočetna Regija Vlasenica Opština stipendira 116 učenika i studenata\nOpština stipendira 116 učenika i studenata\nVLASENICA – Opština Vlasenica obezbijedila je u 2013. godini 75.000 KM za stipendiranje 116 učenika i studenata, koji će, prema potpisanom ugovoru sa opštinskim vlastima, primati mjesečnu stipendiju u visini od 100 KM.\nNačelnik opštine Vlasenice Dragoslav Todorović rekao je danas Srni da je među tih 116 stipendista 16 apsolvenata, koji treba da prime i dvije stipendije iz prošle godine.\n“Na spisku stipendista su i učenik generacije u Osnovnoj školi `Vuk Karadžić` Bojan Marković, te učenici generacije u Srednjoškolskom centru `Milorad Vlačić` Đorđe Dragić i Vlado Kovačević. Sa njima smo ugovore potpisali ove sedmice i ovo je prilika da im čestitam i poželim uspjeh u daljem školovanju”, rekao je Todorović.\nOn je dodao da opština ove godine nije raspisivala konkurs za izbor novih stipendista.\n“S obzirom na to da je u prošloj godini iz opštinskog budžeta stipendirano 157 đaka i studenata, odlučili smo da ne raspisujemo konkurs, jer se pribojavamo da u ovoj godini ne bi mogli da ispoštujemo sve obaveze. Nadamo se da ćemo krajem godine biti u prilici da raspišemo novi konkurs”, kaže Todorović.\nPrethodni članakZahtjev za transparentnost nije protiv Andrićgrada\nNaredni članakHumanost bez granica


JKP „Komunalac“ iz Babušnice počeo zamenu starih kontejnera – IN info\nJKP „Komunalac“ iz Babušnice počeo zamenu starih kontejnera\nJKP „Komunalac“ iz Babušnice izvršilo je nabavku 24 nova kontejnera za sakupljanje smeća zapremine 1,1 m3, kojima će biti zamenjeni stari i dotrajali kontejneri. Za nabavku ovih kontejnera u „Komunalcu“ su iz sopstvenih sredstava izdvojili milion dinara. Zamena starih, novim kontejnerima je u toku, a stari kontejneri će biti reparirani i pripremljeni za ponovnu upotrebu.\nKao jedan od uzroka brzog punjenja kontejnera, posebno u užem centru grada, u „Komunalcu“ su prepoznali gabaritnu kartonsku ambalažu, pa su, pored kontejnera za sakupljanje smeća postavili i šest kontejnera za odlaganje ove ambalaže. Kartonsku ambalažu nakon prikupljanja i pražnjenja kontejnera preseuju i pripremaju za dalju distribuciju.\nU ovom periodu godine problem brzog punjenja kontejnera predstavlja i odlaganje biorazgradivog otpada iz dvorišta i bašti. Iz „Komunalca“ apeliju na građane da ovaj otpad ne odlažu u kontejnere već pored njih, a da će ga njihove ekipe pokupiti u što kraćem roku.\nPored aktivnosti na sakupljanju i odvoženju smeća, svakodnevno se sprovode i aktivnosti na održavanju i popravci vodovodne mreže, pružanju usloga lokalnog autobuskog saobraćaja, kao i uređenju i održavanju gradskog groblja, a u toku su i pripreme za zimsko održavanje puteva.\nU cilju efikasnijeg i boljeg obavljanja svih delatnosti koje su poverene ovom javnom preduzeću, lokalna samouprava izdvaja značajna sredstva za njegovo opremanje, a tokom ove godine nabavljen je i novi traktor sa priključnim mašinama.\nprethodnaRadovi na vodovodnoj mreži JP"Direkcija"Gadžin Han\nsledećaOsumnjičen za pranje novca


Tahiri: Naći ćemo način da zakon o Penzionom fondu prođe - Kosovo Online\nTahiri: Naći ćemo način da zakon o Penzionom fondu prođe\n9. Maj 2022. • 23:34\nŠef poslaničke grupe Alijanse za budućnost Kosova Besnik Tahiri kazao je da će, iako se Samoopredeljenje protivi zakonu o Penzionom fondu, opozicija pronaći način da se ovaj zakon nađe pred posalnicima u Skupštini Kosova, prenosi Indeksonlajn.\nTahiri je kazao da je optimista po tom pitanju.\n"Naći ćemo način da zakon o povlačenju sredstava iz Penzionog fonda za građane Kosova prođe. Uveren sam da ima poslanika koji to podržavaju", rekao je Tahiri.\nŠefica radne grupe Samoopredeljenja Mimozi Kusari Ljilja ranije je rekla da ne postoji šansa da zakon o Penzionom fondu bude usvojen, a Tahiri je naveo da je Kusari Ljilja takođe bila protiv formiranja istražne komisije, pa su sada formirane čak dve.\nDemokratska partija Kosova predložila je povlačenje do 30 odsto penzione štednje.\nPrema predlogu DPK-a, obveznici doprinosa koji imaju manje od 10.000 evra penzijske štednje moći će da povuku 30 odsto sredstava.\nBesnik Tahiri Mimoza Kusari-Ljilja TRUST Penzioni fond Zakon\nKusari Ljilja: Neće biti povlačenja novca iz Penzionog fonda\nŠefica poslaničke grupe Pokreta Samoopredeljenje Mimoza Kusari Ljilja kazala je da ne postoji šansa da nacrt zakona o povlačenju sredstava iz Penzionog fonda bude usvojen, jer bi on, kako je istakla, ugrozio finansijski sistem na Kosovu, prenosi Reporteri.\nTahiri: Kurti treba da se sastane sa Vučićem, ali ne na večeri


2003. Izveštaj sa okruglog stola CSR - Autonomni ženski centar\n2003. Izveštaj sa okruglog stola CSR\n19. septembra 2003. u Beogradu u organizaciji Autonomnog ženskog centra iz Beograda\nUz učešće predstavnica/ka: Ministarstva za socijalna pitanja, Odbora za zdravlje i porodicu Narodne skupštine republike Srbije, Gradskog centra za socijani rad, 9 Odeljenja za socijani rad, nevladinih organizacija i međunarodnih organizacija.\nU pozdravnoj reči u ime direktorke Gradskog centra za socijalni rad istaknuto je da projekat Za život bez straha predstavlja primer uspešne partnerske saradnje između institucije i nevladine organizacije, te su izražena očekivanja da će se saradnja nastaviti i proširiti na ostalih 7 Odeljenja centra za socijalni rad, kako bi se ujednačilo znanje stručnih radnika, a realizovane aktivnosti postale redovna profesionalna obaveza.\nPosle prezentacije osnovnih podataka iz analize iskustava klijentkinja Autonomnog ženskog centra u institucijama i podataka evidencije o slučajevima nasilja u porodici koju su formirale/i učesnice/i iz 9 Odeljenja centra za socijalni rad, ukazano je da:\n1. stav profesionalaca prema nasilju i žrtvi, kao i prisustvo direktnih (specifičnih) intervencija, opredeljuje subjektivni doživljaj korisnica usluga;\n2. nasilje u porodici je ozbiljan, još uvek društveno nevidljiv problem, koga karakteriše visoko učešće teških oblika nasilja, dugo trajanje nasilja pre nego što se žrtva obrati instituciji, česta upotreba oružja i opasnog oruđa, značajno prisustvo povreda i prisustvo i/ili povrede dece u gotovo svim slučajevima partnerskog nasilja.\nOd strane učesnica/ka skupa komentarisano je da:\n– nedostaje praćenje slučajeva u toku procesa koji je dug, a posebno je neadekvatna saradnja sa tužilaštvom/sudom;\n– neophodno je uticati na promenu stava tužilaštva/suda u odnosu na nasilje u porodici (što je jedan od ciljeva istraživanja sudske prakse koje će biti realizovano u 5 gradova u Srbiji u narednom periodu);\n– centri za socijalni rad stvaraju utisak lošeg rada jer se ne uzima u obzir realna opterećenost stručnih radnika (godišnje 500 stranaka na jednog stručnog radnika, opterećenost administrativnim poslovima i sl.);\n– naglašena je potreba veće i bolje medijske prezentacije problema;\n– navedeno je da edukaciju stručnih radnika treba da prate odgovarajuće zakonske i promene stručnih okvira koje bi garantovale obaveznost određenih usluga i aktivnosti;\n– razgovarano je o potrebi formiranja specijalizovanih timova u rešavanju problema, posebno u praćenju slučajeva, a čula su se i mišljenja da ako specijalizacija znači »izvlačenje« stručnih radnika u posebne timove, to ne bi bilo dobro rešenje zbog ograničenosti kapaciteta u centrima za socijalni rad;\n– posebna pažnja je usmerena na nedostatak komunikacije između institucija i neodrživosti tog stanja, a naglasak je stavljen na službenu obavezu i pravo stručnih radnika da zahtevaju informacije, što član 118a KZ RS omogućava;\n– navedeni su primeri dobre prakse: saradnja sa policijom na opštini Zvezdara, rad sa nasilnicima u Odeljenju Zemun, konferencije slučaja kao dobar vid sardanje između profesionalaca različitih institucija i rano identifikovanje problema locirano u vrtiće i škole u Odeljenju Palilula;\n– predloženo je da se aktivnosti započete u 9 opština nastave i razvijaju, da uključe i predstavnike ostalih institucija, dok se ne »zatvori krug« koordiniranog delovanja, kako bi se napravio model koji bi mogle da koriste druge zajednice;\n– ukazano je na značaj povezivanja sa lokalnom upravom i organizovano razvijanje lokalne mreže institucija koje bi radile na rešavanju ovog problema;\n– naglašeno je da institucije i nevladine organizacije treba da ulože maksimalni napor da problem učine relevantnim za lokalnu zajednicu i zahtevaju sredstva iz opštinskih i gradskih budžeta za realizaciju aktivnosti;\n– u gradovima gde postoje ovlašćena lica za pitanja rodne ravnopravnosti (projekat OSCE misije) ona mogu postati inicijatori/nosioci aktivnosti povezivanja institucija i nevladinih organizacija sa lokalnom upravom u rešavanju pitanja nasilja u porodici;\n– od strane Ministarstva za socijalna pitanja koje priprema reformu sistema socijalne zaštite, nasilje u porodici je prepoznat problem, a promene će uključiti, između ostalih, standarde rada, jedinstven informativni sistem, sistem socijalne zaštite koji integriše napore javnog, nevladinog i delimično privatnog sektora, tako da će identifikovanje, evidentiranje i dokumentovanje nasilja postati obaveza, jer problem ne postoji dok ne dobije ime;\n– Minsitarstvo za socijalana pitanja će preporučiti protokole saradnje i protokole postupanja lokalnim zajednicama, a posebno u odnosu na osetljive društvene grupe;\n– naglašeno je da velike urbane celine kakav je Beograd ne mogu bez dežurne socijalne službe i ljudi obučenih za krizne intervencije.\nRazgovor je zaključen konstatacijama da možemo biti zadovoljne/i učinjenim, jer su promene vidljive. Ogroman zajednički rad treba nastaviti povezivanjem svih zaduženih i zainteresovanih i skretanjem pažnje na važnost problema i traženje adektavatnih društvenih rešenja.\nPredloženo je da se formulišu dve vrste zaključaka:\n– zaključci u vezi sa realizovanim aktivnostima\n– zahtevi u odnosu na buduće aktivnosti\nZaključci okruglog stola »Standardizacija rada institucija u oblasti nasilja u porodici« izvedeni iz predloga učesnica/ka:\nNastaviti započete aktivnosti na razvijanju modela koordiniranog delovanja institucija i profesionalaca u rešavanju nasilja u porodici, povezivanjem različitih sektora i različitih nivoa delovanja (od Ministarstva za socijalna pitanja do stručnih radnika u centrima za socijalni rad i članica nevladinih organizacija) i integrisanjem prethodnih pozitivnih rezultata i ideja.\nPredložiti Ministarstvu za socijalna pitanja da razmotri opterećenost stručnih radnika administrativno – materijalnim poslovima koji onemogućavaju kvalitetan stručni rad i podržati reformska nastojanja Ministarstva da se standardizuju usluge i rad, predlože protokoli saradnje i postupanja, a identifikovanje, evidentiranje, dokumentovanje i intervencije u oblasti nasilja u porodici učine obaveznim.\nPredložiti lokalnoj upravi da podrži inicijative institucija i nevladinih organizacija za rešavanje problema nasilja u porodici i da aktivno učestvuje u stvaranju mreže saradnje i finansiranju aktivnosti.\nNastaviti rad na razvijanju osetljivosti zajednice na probleme i posledice nasilja u porodici, a posebno medijsku promociju mera i mogućih rešenja.\nZahtevi učesnica/ka okruglog stola »Standardizacija rada institucija u oblasti nasilja u porodici«:\nUputiti zahtev Skupštini i Izvršnom veću grada Beograda za formiranje i finansiranje dežurne socijalne službe i tima za krizne intervencije.\nUputiti saopštenje medijima o zaključcima okruglog stola i zahtev za sistematskim i adekvatnim informisanjem najšire javnosti o zakonskim promenama, merama zaštite i uslugama institucija i nevladinih organizacija u odnosu na problem nasilja u porodici.\nUputiti opštinama i gradu zahtev za finansiranje obezbeđenja u odeljenjima centra za socijalni rad na način na koji je to regulisano i u drugim javnim ustanovama.


Митровић: Тужилаштво БиХ мора реаговати | Јадовно 1941.\nMitrović: Tužilaštvo BiH mora reagovati\nTužilaštvo BiH mora da reaguje i sasluša Senada Durmića iz Klokotnice povodom javnog svjedočenja o ratnim zvjerstvima Azre Bašić, koja je osumnjičena za zločin nad derventskim Srbima, smatra Nedeljko Mitrović, predsjednik Organizacije porodica zarobljenih, poginulih boraca i nestalih civila Republike Srpske.\n“Tužilaštvo BiH treba da reaguje na bilo kakvu javno prezentovanu informaciju o počinjenim zločinima nad Srbima, jer se upravo primjedbe iz Republike Srpske na rad Suda i Tužilaštva BiH odnose na legitimnost, objektivnost i nepristrasnost pravosudnih institucija BiH u procesuiranju ratnih zločina”, rekao je Mitrović Srni.\nOn je naveo da Tužilaštvo BiH, na drugoj strani, pod pritiskom vladinog i nevladinog sektora u Sarajevu, brzo reaguje kada je riječ o procesuiranju Srba za ratne zločine u BiH, ali ne i zločina počinjenih nad Srbima.\nSenad Durmić tvrdi da je naručena njegova likvidacija poslije javnog svjedočenja o ratnim zvjerstvima Azre Bašić, koja je osumnjičena za zločin nad derventskim Srbima.\n“To su pristalice i nekadašnji saborci Azre Bašić, koja je prošle godine uhapšena u SAD po potjernici dobojskog tužilaštva… Prijetnje su počele prije mjesec dana, čim sam dao izjavu FTV i opisao da sam u selu Liješće kod Dervente svojim očima vidio kako je Azra zaklala jednog zarobljenog Srbina”, ispričao je Durmić.\nAzra Bašić uhapšen je u martu prošle godine u Americi po međunarodnoj potjernici koju je raspisala BiH. Američko pravosuđe još nije donijelo odluku o tome hoće li Bašićeva biti izručena.


U Evropskoj uniji nedostaje radnika – Biznis.ba\nNaslovnaSvijetU Evropskoj uniji nedostaje radnika\nobjavljeno 01. maj 2019. u 15:36\nU Evropskoj uniji (EU) evidentan je manjak radnika, zbog čega u pojedinim državama, svršeni studenti nemaju problema oko zaposlenja.\nPrema podacima Eurostata, Malta je po zaposlenju svojih diplomaca evropski prvak, a stopa zaposlenosti diplomiranih studenata u toj državi je 94,5 odsto, po čemu je bolja od Njemačke, koja se nalazi na drugom mjestu sa 90,9 odsto, prenosi B92.\nIza Njemačke slijede Holandija sa oko 90 odsto, pa Češka u kojoj 89,9 odsto svršenih akademaca dobije posao. U Austriji 89,4 mladih ljudi sa diplomom odmah dobije posao posle završenih studija.\nPrema poslednjem istraživanju iz Brisela, prosjek država EU je u porastu i u 2014. iznosio je 76 odsto, a u prošloj godini 80,2 odsto.\nAnaliza utemeljena na uporednom istraživanju o zaposlenosti mladih sa diplomom stečenom u poslednje tri godine, pokazuje da trećina visokoobrazovanih, starosti od 20 do 34 godine, u Hrvatskoj nema posao.\nNa začelju 28 zemalja EU, po upošljavanju mladih akademaca, nalaze se Italija i Grčka.\nTakav trend ekonomisti vide u neprilagođenom, tromom i zastarjelom obrazovnom sistemu.


Dodić: "Posle Rubina svaki žreb je dobar" - Sportske.net\nDodić: "Posle Rubina svaki žreb je dobar"\nStrategu Jagodinaca nije bilo teško da konstatuje da nakon izvlačenja Rubina na žrebu za drugog kolo kvalifiakcija za LE potencijalni rival u trećem deluje kao lakši iako se radi o trećeplasiranoj ekipi danskog šampionata.\nTrener fudbalera Jagodine Mladen Dodić rekao je danas da se Randers, posle Rubina iz Kazanja, može smatrati povoljnim protivnikom u trećem kolu kvalifikacija za Ligu Evrope.\n"Posle takve 'sreće' u žrebu za drugo kolo kvalifikacija, opet smo dobili dobrog protivnika. Ovaj za treće kolo je još bio i povoljan žreb", rekao je Dodić agenciji Beta.\nJagodina je u prvoj utakmici drugog kola kvalifikacija izgubila na svom terenu od Rubina sa 3:2, dok će se revanš igrati sledećeg četvrtka u Rusiji.\nRanders je prošlu sezonu završio na trećem mestu na tabeli danskog prvenstva.\n"Naravno, očekujem lakši posao ako se plasiramo u treće kolo, jer svako ko prođe Rubin favorit je za plasman grupnu fazu Lige Evrope", istakao je Dodić.\nOn je rekao da se njegova ekipa neće predati u revanšu protiv Rubina, ali da će u Rusiji imati još teži posao.\n"Drugo poluvreme protiv Rubina pokazalo da nema predaje i cilj nam je da u revanšu celu utakmicu odigramo na tom nivou, iako smo svesni da ćemo posle tog drugog poluvremena, Rubin još ozbiljnije shvatiti, tako da nas očekuje još teži posao", rekao je trener Jagodine.\nPrva utakmica trećeg kola kvalifikacija za Ligu Evrope igraće se 1. avgusta, dok je revanš nedelju dana kasnije.


Ponovo radi bioskop u Prijedoru – mojKontakt portal – Radio Televizija Kontakt\nPonovo radi bioskop u Prijedoru\nKino “Kozara” u Prijedoru večeras ponovo počinje prikazivati filmove, nakon više od šest mjeseci od zatvaranja.\nOvo je velika vijest za sve ljubitelje filma koji već duže vremena očekuju ovaj dan jer je kino jedan od omiljenih oblika kulture i zabave u našem gradu. Otvaramo svoja vrata uz primjenu svih preporuka nadležnih – rekla je Srni direktorka ustanove “Centar za prikazivanje filmova” Prijedor Anita Hodžić.\nOna je navela da je proteklo vrijeme iskorišteno za planiranje i provođenje potrebnih mjera zaštite zdravlja zaposlenih i posjetilaca.\nPripremili smo kino-salu za prijem posjetilaca, sproveli dezinfekciju, upoznali radnike o zaštitinim procedurama i uspostavili nove higijenske standarde – rekla je Hodžićeva.\nSvim posjetiocima će, kako je navela, biti mjerena temperatura nakon obavezne dezinfekcije obuće i ruku na ulazu u kino, uspostavljen je novi raspored sjedenja i kapacitet sale je smanjen jer su posjetici odvojeni praznim sjedištima i ne može ih biti više od 50.\nNošenje maske obavezno je sve vrijeme boravka u kinu – naglasila je Hodžićeva.\nOna je dodala da je vremenski razmak između završetka jednog i početka drugog fimova povećan da bi se između projekcija smanjio broj posjetilaca u predulazu kina i da bi se omogućila dezinfekcija kino-sale, predulaza i toaleta.\n“Centar za prikazivanje filmova” Prijedor, u čijem sastavu djeluju kino “Kozara” i Ljetna bašta Prijedor, zatražila je posredstvom Odjeljenja za društvene djelatnosti Gradske uprave Prijedor mišljenje Gradskog štaba za vanredne situacije o prijedlogu za početak filmskih projekcija, na šta je štab pozitivno odgovorio na sjednici 15. septembra.\nBy Jelena Đurović / 23. 10. 2020.\nNa području Mrkonjić Grada biće instalirano 46 nadzornih kamera\nVozio suprotnom trakom u Banjaluci\nPočela masovna dezinfekcija u Banjaluci\nBiH prvi put broji više od 1.000 novozaraženih\nImplementacija IZIS-a: Trnovit put transfera podataka pacijenata


Alumil: Uvek miljama ispred\nRast građevinske industrije u Srbiji u poslednjih nekoliko godina pozitivno se odrazio i na poslovanje kompanije Alumil, koja je na srpskom tržištu prisutna više od 20 godina. Kompanija je time postala deo velikih investicionih projekata na ovim prostorima.\n„Svaki od ovih projekata je specifičan, pa mogu da kažem da je to uvek jedan vid izazova za nas. Ukoliko bih morala da izdvojim neke od referentnih objekata sa našim sistemima, to su Dom Sindikata u Beogradu, kao i objekat Istorijskog arhiva u Novom Sadu, objekat IKEA“, navodi Rita Lozinsky, generalna direktorka Alumil YU Industry.\nRita Lozinsky, generalna direktorka Alumil YU Industry\n„Posebno smo ponosni na učešće u kapitalnim arhitektonsko-urbanističkim kompleksima kao što je Beograd na vodi, na čijim segmentima su u toku radovi na ugradnji naših sistema.“\nKada je u pitanju izgradnja objekata, Alumil trenutno radi na više retail parkova, hotela u Srbiji i regionu, obrazovnih ustanova i kliničko-bolničkih centara. Od realizovanih projekata posebno se ističe rekonstrukcija hotela Moskva u Beogradu, s obzirom na to da se radi o zahtevnoj rekonstrukciji spomenika kulture iz doba secesije.\nU ponudi imate asortiman od preko 80 arhitektonskih aluminijumskih sistema. Šta je ono po čemu se posebno izdvajaju Alumil proizvodi?\nProizvode iz našeg asortimana odlikuju u prvom redu sklad dizajna i tehničkih performansi. Koncipirani su tako da mogu da odgovore na različite potrebe ljudi, kao i da budu primenljivi u raznim projektima, pa i u onim koji su oblikovno i statički najzahtevniji.\nPrimera radi, tokom prošle godine kreirano je osam novih aluminijumskih sistema namenjenih za primenu u svim tipovima objekata u skladu sa zahtevima savremenih trendova u arhitekturi. Ovi sistemi naišli su na izuzetno pozitivan prijem na tržištu u Srbiji, kako u stručnim krugovima, tako i u krugovima krajnjih korisnika odnosno investitora.\nPosebnu pažnju privlači PHOS linija minimalističkog dizajna. Koje su sve prednosti ove linije?\nReč phos je grčka reč koja znači svetlost, a odabrana je za opis ovih proizvoda jer omogućavaju veći ulaz prirodnog svetla, pružaju osećaj življenja na otvorenom uz maksimalnu udobnost. Sam sistem odlikuju minimalne dimenzije vidljivog dela aluminijumskih profila, uz veliku nosivost, čime je omogućeno zastakljivanje velikih otvora.\nU svom asortimanu imate proizvode koji ispunjavaju zahteve visokih standarda pasivnih kuća čime se smanjuje rasipanje energije. Koliko je održivi razvoj bitan u poslovanju same kompanije?\nMi kao kompanija pratimo istraživanja koja se na temu održivog razvoja sprovode u svetu i u Srbiji. S obzirom na to da nam je delatnost proizvodnja građevinskog materijala, nas se najviše dotiče aspekt održivog razvoja po pitanju zaštite životne sredine, kao i ušteda energije prilikom korišćenja objekata u kojima su ugrađeni naši sistemi.\nAktivno učestvujemo i podržavamo aktivnosti iz ovih oblasti, kako kroz sam proces proizvodnje, tako i kroz učešće na stručnim skupovima koji imaju održivi razvoj u svom fokusu.\nKoliko je za poslovanje značajna činjenica da imate jedinstven proces proizvodnje – od livnice i proizvodnje trupaca, preko ekstruzije profila, do svih tipova površinske zaštite?\nKompanija Alumil u svom sastavu ima više fabrika u regionu sa najsavremenijom opremom koja pokriva celokupan proizvodni proces. Ovo je od velike važnosti jer nam omogućava konstantan nadzor svih segmenata proizvodnog procesa, čime našim klijentima garantujemo kvalitetniji proizvod i pružamo im mogućnost kraćih rokova isporuke koji je uvek važan parametar tokom planiranja i izvođenja objekata, naročito kada su u pitanju investicije većih razmera. Takođe imamo i aktivnu saradnju sa međunarodnim institutima za sertifikaciju naših proizvoda.\nNa tržištu Srbije Alumil je prisutan više od 20 godina – 2002. započeta je prva greenfield investicija u Srbiji, a tokom prošle godine realizovan je i treći investicioni ciklus kada je otvoren jedinstveni izložbeni prostor. Kakvi su dalji planovi na našem tržištu?\nTržište Srbije ima izuzetno velik potencijal i naša kompanija kao lider u ovoj oblasti proizvodnje ima za cilj otvaranje najvećeg logističkog centra aluminijumskih profila i drugih proizvoda u Srbiji i regionu. Planirani logistički centar biće mesto gde će uz primenu savremene organizacije rada i novih tehnologija, biti omogućena visoka koncentracija robe i brz protok distribucionim kanalima do naših klijenata. Takođe u sklopu ovog investicionog programa u toku su infrastrukturni radovi za proširenje proizvodnih kapaciteta.\nU okviru trećeg investicionog ciklusa, prošle godine otvoren je izložbeni salon od 450m2 na Novom Beogradu. Ovaj potez pokazao se veoma uspešnim; u proteklih godinu i po dana salon je izuzetno posećen od strane velikog broja naših partnera – izvođača, arhitekata i krajnjih korisnika iz Srbije i iz drugih zemalja Evrope. Dobijanjem stručnih saveta od naših arhitekata i inženjera, klijenti jednostavnije i efikasnije iznalaze rešenja i rešavaju nedoumice koje mogu da imaju prilikom kreiranja svojih objekata i životnih prostora.\nU kom pravcu će ići dalji razvoj i poslovanje Alumila?\nPored otvaranja pomenutog logističkog centra, planiramo da kroz edukaciju i marketinške alate unapredimo saradnju između investitora, arhitekata i izvođača.\nPratimo puls tržišta u Srbiji i spram toga pripremamo novitete. Naši klijenti mogu da očekuju da će i sledeće godine biti plasirani novi sistemi koji prate trendove u arhitekturi i građevinarstvu.\nNa našem novom veb-sajtu, zahvaljujući savremenom konceptu platforme u internacionalnoj i regionalnoj verziji, naši klijenti će moći da personalizuju svoje zahteve odabirom ponuđenih materijala, kao i da dobiju razne smernice.\nAlumil je poneo i priznanje Najbolje iz Srbije 2017. Koliko za kompaniju znači ova titula?\nPriznanje je zaista velika čast i podsticaj da se nastavi predani rad na unapređenju naših proizvoda i usluga kako bismo izašli u susret potrebama klijenata i uspešno odgovorili na sve izazove tržišta.\nOvom prilikom, u ime kompanije bih da još jednom zahvalim Privrednoj Komori Srbije na ukazanoj časti.


NATO: Snažna podrška suverenitetu i teritorijalnom integritetu BiH\nLideri NATO na grupnoj fotografiji u Briselu 14. juna 2021.\nLideri NATO saveza pozvali na pomirenje unutar BiH i apelovali na političke lidere da se uzdržavaju od retorike koja produbljuje podjele.\nBosni i Hercegovini je odato priznanje zbog doprinosa NATO operacijama, uz poruku da je Alijansa posvećena očuvanju snažnog političkog dijaloga u BiH i da nudi podršku u primjeni reformi.\nNATO saveznici su pozvali političke lidere da konstruktivno rade na ostvarenju euroatlantskih aspiracija, primjenom potrebnih političkih, izbornih, ekonomskih i reformi u odbrani, uključujući i Program reformi, bez prejudiciranja konačne odluke o članstvu u NATO-u.\nU komunikeu je također izražena snažna podrška suverenitetu i teritorijalnom integritetu "stabilne i bezbjedne Bosne i Hercegovine", u skladu sa Dejtonskim sporazumom i drugim relevantnim međunarodnim sporazumima.\nLideri NATO-a poručili su da cijene partnerstvo sa Srbijom i da bi jačanje odnosa Srbije i NATO-a bilo bi korisno za Alijansu, Srbiju i cijeli region.\n"Podržavamo dijalog pod pokroviteljstvom Evropske unije i druge napore usmjerene ka normalizaciji odnosa Beograda i Prištine i pozivamo dvije strane da iskoriste priliku i učestvuju u dobroj namjeri u postizanju trajnog političkog rješenja", poručili su, između ostalog, čelnici NATO-a u završnom saopštenju poslije samita u Briselu.\nTakođer je potvrđena posvećenost produženom angažmanu NATO-a na Kosovu kroz KFOR,"koji doprinosi bezbjednom okruženju i većoj stabilnosti Zapadnog Balkana", kao i kroz trenutne inicijative izgradnje kapaciteta bezbjednosnih organizacija Kosova.\n"Sve promjene statusa KFOR-a biće zanovane na uslovima na terenu a ne vremenskim rokovima", navodi se u saopštenju.\nU komunikeu se ističe da je Zapadni Balkan region od "strateškog značaja za NATO, o čemu svjedoči duga historija saradnje i operacija."\n"NATO je snažno posvećen bezbjednosti i stabilnosti Zapadnog Balkana i podršci evroatlantskim aspiracijama zemalja regiona. Pojačaćemo napore u regionu i unaprijediti politički dijalog i praktičnu saradnju kako bismo podržali reforme, promovisali regionalni mir i stabilnost i suprostavljali se zloćudnom uticaju spoljnih aktera", navodi se u saopštenju sa samita.\nLideri zapadnog saveza dodali su da su demokratski principi, vladavina prava, unutrašnje reforme i dobrosusjedski odnosi vitalni za regionalnu saradnju i evroatlantske integracije, i izrazili nadu da će doći do daljeg napretka u tom smjeru.


Saudijski prestolonaslednik Mohamed bin Salman rekao je u sredu da je slučaj ubijenog saudijskog novinara Džamala Kašogija "bolan" i da će "pravda pobediti".\nPrinc Mohamed je na investicionoj konferenciji u Rijadu poručio da će svi krivci biti kažnjeni, a da će Saudijska Arabija i Turska sarađivati da "postignu rezultate" u zajedničkoj istrazi ubistva.\n"Incident koji se dogodio je bolan za sve Saudijce i nije opravdan. Pravde će na kraju biti", naglasio je saudijski prestolonaslednik.\n"Prestolonaslednik vodi tamo stvari, posebno u ovoj fazi. On vodi stvari, i ako bi iko bio (kriv), ona bi to bio on", rekao je Tramp.\n"Zataškavanje je bilo užasno. Pogubljenje je bilo užasno. Međutim, nije trebalo da bude ni pogubljenja, ni zataškavanja jer to nikada nije trebalo da se dogodi", rekao je američki lider.\nU međuvremenu, jedan od savetnika turskog predsednika Redžepa Tajipa Erdogana rekao je da princ Mohamed ima "krvave ruke", što je do sada najoštrija izjava zvaničnika bliskih turskom lideru o Kašogijevom ubistvu.\nSaudijske vlasti, koje su za ubistvo okrivile "odmetnute agente", nisu za sada reagovale na izjave američkog predsednika i Erdoganovog savetnika.\nAmerički državni sekretar Majk Pompeo rekao je da poništavanje viza "neće biti poslednja stvar koju će SAD uraditi tim povodom".\n"Nastavićemo da razmatramo dodatne mere da bi krivci odgovarali. Jasno stavljamo do znanja da Sjedinjene Države ne tolerišu takvu vrstu okrutnih akcija i ućutkivanje novinara Džamala Kašogija, putem nasilja", rekao je Pompeo.\nMeđutim, španski premijer Pedro Sančez rekao je da će Madrid ispuniti obaveze prema Rijadu kada je reč o prodaji eksplozivnih naprava uprkos tome što je "užasnut Kašogijevim ubistvom".\nTurski predsednik rekao je u sredu da odgovorni za Kašogijevo ubistvo neće "izbeći pravdu".


Sastanak sa predstavnicima HBIS-a, skup u nedelju - podunavlje.info\nSMEDEREVO, 7. decembar 2018 – Delegacija meštana Radinca, Vranova, Ralje i Poljoprivrednog udruženja „Smederevski domaćin“ i Pokreta Tvrđava, uz posredovanje gradonačelnice Smedereva, sastali su se danas sa predstavnicima kompanije HBIS. Složili su se da problem postoji, kao i oko nekoliko načina na koji bi mogao da se prevaziđe, a najveću pomoć u tome očekuju od Ministarstva za zaštitu životne sredine, u koje bi trebalo da odu zajedno tokom naredne nedelje.\nKoliki je problem – tek treba da se ustanovi, jer merne stanice u Radincu i Ralji, koje su ih ranije izveštavale o nivou zagađenosti vazduha, odavno ne rade. I predstavnici HBIS-a su za to da one prorade, jer je ovako sve na nivou nagađanja. Oni, kako su napomenuli, izdvajaju sredstva za tu namenu i očekuju od države, u čijoj su nadležnosti i merne stanice Agencije i sama Agencija za zaštitu životne sredine, da to bude urađeno u najkraćem mogućem roku. Što se tiče konkretnih mera na smanjenju emisije gasova iz Železare – to je nešto duži proces, ali su na to spremni, u čemu takođe očekuju pomoć Ministarstva za zaštitu životne sredine. I meštani Železari susednih sela su mišljenja da bi država morala više da se angažuje, da pokaže da poštuje zakone koje je sama usvojila, a koji se tiču zaštite životne sredine. Koliko će u tome imati uspeha znaće se više nakon sastanka u Ministarstvu.\nŠto se tiče ranije zakazanog skupa za nedelju u podne, gde će se i u kojoj formi odigrati ostaje otvoreno pitanje. Predlog da bude u zatvorenom prostoru, umesto kod kapije Železare, kako je prvobitno planirano, podržala je većina predstavnika sela, ne svi, baš kao ni Pokret Tvrđava, koji se tim povodom obratio saopštenjem. U saopštenju ovaj pokret navodi da će okupljanje biti pred kapijom 3. „Odluka o protestnom skupu je doneta nedelju dana pre, na Zboru građana u selu Radinac, koje je inače najpogođenije zagađenjem iz Železare. Skup će trajati sat vremena i radi se o skupu upozorenja, a ukoliko zahtevi ne budu ispunjeni u zadatom roku, protesti će se radikalizovati“ navodi se u saopštenju Pokreta Tvrđava.\nTako je, za sada, jedino izvesno da će okupljanja u nedelju biti biti, ne i kakvog.\nPožarevljani bolji u komšijskom derbiju\n22/10/2021, 10:44 am


02 jul 2010\tOgledalo\n02 septembar 2011\tNegativ\nPredstavnici francuske kompanije „Kivonj“ za proizvodnju priključnih poljoprivrednih mašina, koja je prošle godine kupila halu od 5,5 hiljada kvadratnih metara bečejskog Fadipa za 29 miliona dinara, na čelu sa vlasnikom Žan Žak Kivonjem u utorak su boravili u Bečeju i razgovarali sa predstavnicima opštine.\nInvesticija Vodokanala: Kanalizacija u Pionirskoj\nNedavno je Javno preduzeće Vodokanal počelo postavljanje kanalizacione mreže u delu Pionirske ulice u Bečeju.\nKraj priče o investiciji i mogućnosti otvaranja novih radnih mesta: Dolazak i odlazak „Favorit bajka“\nPrivlačenje stranih investitora kako bi se pokrenula privredna proizvodnja i zaposlio što veći broj radnika, bio je i sada je jedan od osnovnih ciljeva koje su u protekle dve decenije isticale sve vlasti na nivou države i na lokalnom nivou. Ostvarivanje tih ciljeva uzima se i kao merilo koliko je koja vlast bila uspešna (pogotovo u predizbornim kampanjama), odnosno koliko je koja lokalna samouprava bila sposobna da ispuni predizborna obećanja da obezbedi i ponudi određene lokacije (od uređenog građevinskog zemljišta do izdavanja raznih potvrda i dozvola).\n13 februar 2015\tIzmeđu dva broja\nNakon izbora u maju 2012. godine, nova vladajuća garnitura u Bečeju saopštila je deo toga što planira da uradi, zatim je to predstavljeno i nakon sto dana vlasti, kada je između ostalog rečeno da će „pored uobičajenih redovnih aktivnosti informisanja“, biti i „redovne konferencije za novinare koje će biti organizovane kvartalno, i biće svojevrstan osvrt na postignute ciljeve i najava planiranih aktivnosti“.


Porinut novi supermoderni britanski ratni brod\n20 februar, 2006\nU Britaniji je pre kratkog vremena porinut novi, supermoderni ratni brod za protivvazdušnu odbranu. Dering - u prevodu Smeli - je razarač klase 45, najveći i najsnažniji brod britanske mornarice, namenjen odbrani od vazdušnih napada.\nZa razarač Dering kaže se da će biti tehnološki najsavremeniji ratni brod na svetu. Lansiran je tokom oseke, zbog malog slobodnog prostora izmedju komandnog mosta i vrata doka u kome je gradjen poslednje tri godine. Ovo je prvi razarač klase 45 i najveći koji je kraljevska mornarica ikada imala, a njegova svrha je odbrana drugih brodova od svakog oblika napada iz vazduha. U svakom trenutku biće u stanju da vodi više raketa istovremeno prateći sve potencijalne napadače. Neobični uglasti oblici čine ga teško uočljivim za radare. Brod će biti uveden u upotrebu kroz tri godine, a do tada će u njemu biti sagradjen neobično luksuzan prostor za posadu, sa sportskim salama, udobnim kabinama i više prostora nego na bilo kom drugom brodu.\n”Tehnologija će osiguravati da posada uvek bude na vreme upozorena na opasnosti, i davaće dovoljno snažan pogon da na vreme stigne do cilja. Posadu će sačinjavati 185 mornara, a mi ćemo se potruditi da oni budu u odgovarajućem okruženju. Osiguraćemo ne samo kompaktnost sistema već i najbolje moguće uslove života za posadu.“\nSa deplasmanom od 7350 tona, razarač Dering biće u stanju da predje 11270 kilometara, i imaće maksimalnu brzinu od 27 čvorova. Isto brodogradilište na reci Klajd, u Škotskoj, sagradiće još 5 brodova istog tipa, osiguravajući zaposlenje za 2500 ljudi.\n”Prelazimo na ekspedicionu kraljevsku mornaricu. Imamo futuristički nosač aviona, imamo desantne snage kojima zavidi čitava Evropa, a ovaj brod će značiti mnogo za odbranu od vazdušnih napada.“\nAli iako je ovo možda najsavremeniji ratni brod u svetu, način njegovog porinuća oslanjao se na staru tehnologiju. Kretanje broda bilo je usporeno lancima teškim 600 tona, koje je vukao po betonu. A vreme porinuća je bilo strogo podešeno sa osekom, jer je izmedju broda i krova doka u kome je gradjen bilo samo oko metar prostora.


BalkanMagazin :: Izgradnja Bloka B3 u Kostolcu čeka „zeleno svetlo“ iz Kine\npriredila: J. Putniković\nnedelja, 19. oktobar 2014 11:18\nKomentarišući aktuelnu situaciju u PD TE KO „Kostolac“ Dragan Jovanović ne krije da rade u tehnički i poslovno teškoj situaciji.\n„Najviše u našim proizvodnim delovima. Pored majskih Kostolac su, naročito, pogodile julske elementarne nepogode. One su napravile velike probleme u funkcionisanju kopa „Drmno“, čija je sanacija i dalje u toku. U periodu od jula do septembra u kop se slilo više od dva miliona kubnih metara vode, a ona je sa sobom dopremila i oko 800.000 kubnih metara mulja i blata, koji nam ovog momenta prave značajne probleme. Deo mašina rudarske mehanizacije je zarobljen i u ovom periodu smo uspeli da oslobodimo najuregentnije uređaje – bager 800, koji je sada u fazi remonta i pripreme za zimski rad, kao i jednu pogonsku stanicu, koja nam je urgentno potrebna za funkcionisanje. Sanaciju kopa nastavljamo uz paralelan rad ugljenog sistema, koji je krenuo 10. oktobra i ovog momenta se na kopu „Drmno“ proizvodi ugalj u obimu koji nam je potreban za zimski režim rada,“ naveo je Dragan Jovanović.


Po svemu sudeći, delu porodice Karađorđević koja uživa sve privilegije i dobija novac građana Srbije za održavanje dvorskog kompleksa, apetiti vrtoglavo rastu. Prestolonaslednik Aleksandar pre četiri dana javno je obznanio nameru dela porodice:\n- Neki ljudi bez razloga negoduju. Moja dužnost kao unuka kralja Aleksandra Prvog, koji je moj direktni predak, jeste da zaštitim ono što je on kupio svojim privatnim sredstvima. Nacisti i sledbenici diktature krali su kraljeva lična umetnička dela i sada je naša dužnost da ih sve zajedno spojimo, oslanjajući se na razum i na razboritost. To je pravda. Saradnja i prijateljstvo sa Ministarstvom kulture su odlični, jer je osnovana radna grupa koja treba da pregleda slike u Narodnom muzeju i u Dvorskom kompleksu - izjavio je prestolonaslednik.\nKako "Blic" saznaje, glavni protagonisti ideje da se "uzme sve što se može", ali i srpskim muzejima ne ustupe slike za izložbe, a koje su zapravo državne umetnine trenutno izložene na dvoru, su supruga prestolonaslednika Katarina i njena ćerka iz prvog braka Alison. Izvor "Blica" u Krunskom savetu otkriva da prestolonaslednik izlazi sa takvim stavovima "po nagovoru i pod pritiskom supruge i ćerke".\n- Princeza Katarina uveliko se hvali da je njena ćerka Alison, koja je član radne grupe Ministarstva kulture formirane kako bi se utvrdio istorijat slika, odradila ceo posao. O kojem i kakvom poslu je reč nije sasvim poznato, ali one su sigurne da će sve slike pripasti njima. Prestolonaslednik, iskreno, nije takav čovek. Celokupan problem je potekao od njih i njihove želje... Ne bih dublje da komentarišem kakve i koje - kaže jedan od članova Krunskog saveta za "Blic".\nKarađorđevići su odbili, koliko je zasad poznato, da ustupe slike za izložbu u Istorijskom muzeju i Narodnom muzeju. Inače, svugde u svetu je praksa da muzeji razmenjuju i neprocenjive vrednosti i u tom slučaju ne postoje ni državne granice. U Srbiji, međutim, po svemu sudeći, muzeji ne mogu ni svoje da izlože. Takođe nije poznato ni za koje sve vrednosti deo Karađorđevića smatra da je njihov niti koji im je broj. Taj podatak "Blic" nije mogao da dobije ni od nadležnog Ministarstva kulture koje je u nekoliko navrata u odgovorima našem listu jedino tvrdilo da se bavi istorijatom slika, a ne njihovim vlasništvom. Iako, ono što Ministarstvo opisuje kao "istorijat" slika neodoljivo podseća na utvrđivanje vlasništva, nadležni bar zvanično odbijaju da to tako tumače.\nOno što je zasad precizno poznato jeste činjenica da Karađorđevići ne propuštaju da naglase odličnu saradnju sa Ministarstvom kulture i prijateljstvo sa ministrom Vladanom Vukosavljevićem, inače članom Krunskog saveta.\nPre nekoliko dana oglasio se srednji sin prestonaslednika Aleksandra, princ Filip, koji sa porodicom živi u Londonu. On je u izjavi za "Blic" rekao da je uloga Karađorđevića prvenstveno da čuvaju tradiciju i istoriju. Princ je, međutim, izneo drugačije stavove od dela porodice i rekao da "ono što pripada dinastiji, treba da služi narodu, a kada je reč o slikama, one pripadaju državi i potpuno je normalno i prirodno da budu izložene tamo gde organi Republike Srbije odrede".\n"Blic" u Krunskom savetu saznaje da je ovakav stav princa Filipa naišao na oštru osudu.\n- Katarina i njena ćerka Alison su izuzetno negodovale. One su tražile da se Filipu naredi da više ne daje nikakve izjave o novcu i vrednostima. Očigledno se prinčev stav da i ono što pripada Karađorđevićima pripada i narodu ne uklapa u njihov sistem vrednosti - kaže izvor "Blica" iz Krunskog saveta.\nIako na prvi pogled može da se učini da je priča o odbijanju Karađorđevića da vrate slike ona koja govori protiv monarhije, to ne bi bio ispravan pristup. Ne samo što su prekršeni zakoni države, već je odbijanjem da slike budu izložene kako bi ih videli građani i turisti, iskazana nimalo svetla namera. Odugovlačenjem da se ovaj problem reši pada senka i na rad Ministarstva kulture.\n"Blic" je juče uputio pitanja Ministarstvu kulture. Osim pitanja kada će biti primopredaja slika koju su najavili za "Blic", pitali smo i kako tumače izjavu prestolonaslednika o "dužnosti da sva umetnička dela spoji", ali i:\n- Da li Ministarstvo kulture pod plaštom istraživanja "istorije" slika zapravo sve vreme aktivno učestvuje na sticanju uslova za otuđenje državnih umetnina?\nZa dvor pola miliona evra godišnje\nVlada Srbije od povratka prestolonaslednika Aleksandra u zemlju finansira novcem iz budžeta održavanje dvorskog kompleksa. Taj iznos varira iz godine u godinu. Prema poslednjim podacima, za 2019. je izdvojeno preko pola miliona evra, a prošle godine oko 600.000 evra.\nPrema poslednjim objavljenim podacima, Beli dvor i sva umetnička dela u njemu ostaju trajno u vlasništvu države Srbije, a porodica Karađorđević će biti obeštećena po pravilima koja važe za sve građane.\nKada nije policijski čas, posetite ustanove kulture


ANEM :: Insajder na lokalu: četvrta emisija u Požarevcu\nPrema istraživanju novinara lokalnih medija ANEM-a i novinara Insajdera dugovi javnih preduzeća nastaju između ostalog i zbog nameštanja raznih poslova povlašćenim privatnim firmama i to upravo kršenjem Zakona o javnim nabavkama. Više od 700 javnih preduzeća širom Srbije kupuje opremu, iznajmljuje mehanizaciju, izvodi radove za koje angažuje brojne podizvođače. Privatnici koji u ove poslove ulaze znaju da će im ovi poslovi biti plaćeni, jer ako javno preduzeće nema novac, sredstva će nadoknaditi gradovi i država.\nDok su velika državna javna preduzeća uglavnom pod lupom i javnosti i nadležnih institucija gotovo niko ne kontroliše poslovanje javnih preduzeća na lokalu. U sredinama u kojima nema većih fabrika jedina radna mesta koja su otvorena su u lokalnim upravama i javnim preduzećima. Političke partije su zbog toga razvile mehanizam da kroz zapošljavanje u lokalnim javnim preduzećim povećavaju broj svojih članova. Članovi se zauzvrat obavezuju da će na sledećim izborima stranci koja ih je zaposlila doneti jedan broj takozvanih sigurnih glasova.\nJavna preduzeća, tajne zloupotrebe: Pozarevac\nEmisiju o funkcionisanju javnih preduzeća u Požarevcu pogledajte ovde.\nNovinari ANEM-a i Insajdera istraživali su više od godinu dana funkcionisanje javnih preduzeća u više gradova u Srbiji. U ovom serijalu gledajte šta se dešavalo u tri grada, Požarevcu, Novom Sadu i Zaječaru.\nSerijal se emituje se na četvrtkom na TV N1.